Diari Oficial de la Generalitat Valenciana


Sumari del DOGV 9582, del 25-04-2023 (2023/4273)

RESOLUCIÓ de 15 de març de 2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'estableixen les bases per a la concessió de subvencions dels programes d'actuacions del Pla de recuperació, transformació i resiliència i la convocatòria d'aquestes per a l'exercici 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9582

Data del DOGV
:   25-04-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4273


Data del document
:   15-03-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 15 de març de 2023, de la Vicepresidència Segona i Conselleria d'Habitatge i Arquitectura Bioclimàtica, per la qual s'estableixen les bases per a la concessió de subvencions dels programes d'actuacions del Pla de recuperació, transformació i resiliència i la convocatòria d'aquestes per a l'exercici 2023. [2023/4273]  
ÍNDEX  
  
Antecedents  
Primer. Aprovació de bases de la convocatòria  
Títol I. Disposicions generals  
Base primera. Objectiu  
Base segona. Terminis  
Base tercera. Règim econòmic  
Base quarta. Compatibilitat d'ajudes  
Títol II. Ajudes del Programa 3 per a edificis  
Capítol I. Ajudes per a edificis - Codi AFE-EDIF  
Base cinquena. Condicions per a la concessió  
Base sisena. Inversió màxim subvencionable  
Base setena. Destinataris últims  
Base huitena. Documents que s'han d'aportar  
Capítol II. Ajuda complementària - Personal per vulnerabilitat (NYN-IEGK-TULF-87)  
Base novena. Condicions per a la concessió  
Base desena. Documents que s'han d'aportar  
Capítol III. Ajuda complementària per a la retirada, la manipulació, el transport i la gestió dels residus d'amiant (codi: QGH-WBJJ-GZZI-86)  
Base onzena. Condicions per a la concessió  
Base dotzena. Documents que s'han d'aportar  
Capítol IV. Ajuda complementària de la Generalitat per motius de vulnerabilitat (codi: OXI-BQFP-JSMO-37)  
Base tretzena. Condicions per a la concessió  
Base catorzena. Documents que s'han d'aportar  
Títol III. Ajudes del Programa 4 per a habitatges  
Capítol I - Ajudes d'eficiència energètica d'habitatge (codi AFE-VIV)  
Base quinzena. Condicions per a la concessió  
Base setzena. Actuacions subvencionables  
Base dessetena. Destinataris últims  
Base dihuitena. Documents que s'han d'aportar  
Capítol II - Ajudes per a l'envolupant tèrmica (codi AFE-EVT)  
Base denovena. Condicions per a la concessió  
Base vintena. Documents que s'han d'aportar  
Títol IV. Ajudes del Programa 5 per a la redacció del llibre de l'edifici i d'elaboració de projectes tècnics  
Capítol I. Ajudes per a l'elaboració de projectes tècnics (codi AFE-PYT)  
Base vint-i-unena. Condicions per a la concessió  
Base vint-i-dosena. Destinataris últims  
Base vint-i-tresena. Documents que cal aportar  
Capítol II. Ajudes per a la implantació del llibre de l'edifici existent (codi AFE-LDE)  
Base vint-i-quatrena. Condicions per a la concessió  
Base vint-i-cinquena. Documentació que cal presentar  
Títol V. Disposicions comunes a les sol·licituds d'ajudes  
Base vint-i-sisena. Obligació de sol·licitar un mínim de tres ofertes  
  
Base vint-i-setena. Còmput d'ingressos i criteris de vulnerabilitat  
  
Base vint-i-huitena. Obligacions d'ajudes d'estat i de minimis  
Base vint-i-novena. Obligacions i responsabilitats en matèria d'informació, comunicació i publicitat  
Base trentena. Objectius CID  
Títol VI. Règim aplicable als destinataris últims  
Base trenta-unena. Disposicions generals aplicables a tots els destinataris últims  
Base trenta-dosena. Obligacions i responsabilitats dels destinataris últims de les ajudes  
Títol VII. Contingut dels projectes i/o memòries tècniques  
Base trenta-tresena. Disposicions generals  
Base trenta-quatrena. Contingut de les memòries tècniques per a les ajudes AFE-EDIF i AFE-VIV  
Base trenta-cinquena. Contingut de les memòries tècniques per a les ajudes AFE-EVT  
Títol VIII. Interpretació de les bases de la convocatòria  
Base trenta-sisena. Conceptes jurídics i interpretacions d'aplicació  
  
Títol IX. Informació a la ciutadania  
Base trenta-setena. Informació a la ciutadania  
Títol X. Tramitació  
Base trenta-huitena. Disposicions generals sobre la tramitació  
Base trenta-novena. Gestor de la rehabilitació  
Base quarantena. Agent de la rehabilitació  
Base quaranta-unena. Presentació de la sol·licitud  
Base quaranta-dosena. Instrucció del procediment i resolució de les ajudes  
Base quaranta-tresena. Qualificació definitiva i abonament de les ajudes  
Base quaranta-quatrena. Control i revocació de les subvencions  
  
Base quaranta-cinquena. Pèrdua del dret al cobrament i al reintegrament de la subvenció  
Títol XI. Mitjans d'impugnació, protecció de dades, transparència i règim jurídic aplicable  
Base quaranta-sisena. Recursos contra la resolució de les ajudes  
  
Base quaranta-setena. Protecció de dades de caràcter personal i transparència  
Base quaranta-huitena. Règim jurídic aplicable a les bases reguladores i a la convocatòria  
Segon. Convocatòria d'ajudes  
1. Finançament de les ajudes  
2. Termini i manera de presentar les sol·licituds  
Tercer. Instruccions i interpretacions  
Quart. Eficàcia  
  
  
ANTECEDENTS  
  
I  
  
El nou instrument de recuperació Next Generation EU permetrà a Espanya mobilitzar un volum d'inversió sense precedents i, en aquest context, es va aprovar el 7 d'octubre de 2020 el marc general del Pla de recuperació, transformació i resiliència d'Espanya, que traça el full de ruta per a modernitzar l'economia espanyola. El Pla de recuperació, transformació i resiliència, regulat posteriorment pel Reial Decret llei 36/2020, de 30 de desembre, pel qual s'aproven mesures urgents per a modernitzar l'Administració pública i per a executar el Pla de recuperació, transformació i resiliència, és un projecte de país que requereix la implicació de tots els agents econòmics i socials, de tots els nivells de govern i del conjunt dels recursos de l'Administració pública. Els projectes que constitueixen el Pla de recuperació transformació i resiliència permetran fer reformes estructurals en els pròxims anys mitjançant canvis normatius i inversions i, per tant, permetran un canvi del model productiu per a la recuperació de l'economia després de la pandèmia causada per la covid-19 i, a més, una transformació cap a una estructura més resilient i inclusiva, de rellevància especial, tot això per a l'interés públic, social i econòmic.  
  
Aquest pla té un primer eix destinat a reforçar la inversió pública i privada per a reorientar el model productiu, impulsant la transició verda, la descarbonització, l'eficiència energètica, el desplegament de les energies renovables, l'electrificació de l'economia, el desenvolupament de l'emmagatzematge d'energia, l'economia circular, les solucions basades en la naturalesa i la millora de la resiliència de tots els sectors econòmics, incloent-hi específicament un component 2 centrat en l'impuls de les actuacions de rehabilitació i millora del parc edificatori, tant en àmbits urbans com rurals, amb el marc estratègic de l'Agenda Urbana Espanyola, i assegurant la màxima ambició en l'àmbit de l'energia i la sostenibilitat, al mateix temps que s'afavoreixen actuacions integrals que contribuïsquen a millorar la qualitat, l'estat de conservació, l'accessibilitat i la digitalització dels edificis, i fomentar també la construcció d'habitatge en lloguer social amb estàndards de la màxima qualitat i eficiència.  
En aquest context, han de posar-se en pràctica mesures en el marc del Mecanisme de recuperació i resiliència, establit pel Reglament (UE) 2021/241, del Parlament Europeu i del Consell, de 12 de febrer de 2021, que finançarà el Pla de recuperació, transformació i resiliència d'Espanya, i en el qual els programes d'ajuda regulats pel Reial decret 853/2021, de 5 d'octubre, del Ministeri de Transports, Mobilitat i Agenda Urbana, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència (d'ara en avant, Reial decret 853/2021) (BOE 239, 06.10.2021), poden considerar-se inclosos dins del pilar de transició ecològica que preveu l'article 3, així com entre els camps d'intervenció a què es refereix l'annex VI. Tot això amb l'objectiu de fer front als efectes sense precedents de la crisi de la COVID-19 i als impactes econòmics que comporta.  
  
Aquests recursos addicionals han de fer-se servir de manera que es garantisca el compliment dels objectius intermedis i les metes pertinents, en els terminis establits i sempre en habitatges o edificis amb elevats nivells d'eficiència energètica.  
  
  
II  
  
El component 2 del Pla de recuperació, transformació i resiliència d'Espanya té com a objectiu principal activar a Espanya, en línia amb l'«Onada de renovació per a Europa» marcada per la Comissió Europea en la comunicació que va fer el 14 d'octubre de 2020, un sector de la rehabilitació que permeta generar ocupació i activitat a curt termini i que garantisca un ritme de renovació sostenible del parc edificat a mitjà i llarg termini. Com a objectiu específic, busca aconseguir unes taxes de rehabilitació energètica que permeten avançar el compliment dels objectius del Pla nacional integrat d'energia i clima, en el marc de l'Estratègia a llarg termini per a la rehabilitació energètica en el sector de l'edificació a Espanya (ERESEE). Així mateix, la renovació del parc d'habitatge i d'edificis aposta per enfocaments integrals, de manera que la millora de l'eficiència energètica i la integració de fonts d'energia renovable s'acompanye d'una millora de l'accessibilitat, la conservació, la millora de la seguretat d'utilització i la digitalització dels edificis.  
  
El component 2 respon a la necessitat d'adaptar el parc d'edificis i habitatges d'Espanya als reptes nacionals i europeus en matèria de sostenibilitat, en entorns urbans i rurals, tenint en compte les característiques i el gran potencial de millora que té, considerant que, al nostre país, prop del 45 % dels edificis són anteriors a 1980, percentatge que s'eleva fins al 50 % en el cas dels edificis d'ús residencial i una xifra de 9,7 milions d'habitatges. Alhora, s'estima que al voltant d'un milió d'habitatges es troben en estat deficient, dolent o ruïnós.  
  
Així mateix, si s'analitza la qualitat dels edificis que hi ha a partir de les qualificacions energètiques, s'observa que més del 81,0 % dels edificis existents se situen en les lletres E, F o G, en termes d'emissions, i aquest percentatge augmenta fins al 84,5 % dels edificis, en el cas del consum energètic, fet que posa de manifest l'important potencial de la rehabilitació energètica. Així mateix, els edificis que aconsegueixen la millor qualificació, la lletra A, no arriben al 0,3 % del total en el cas de les emissions i se situen en el 0,2 % en el cas de consum energètic. A això se suma que més d'un 75 % dels edificis residencials no són accessibles i, del total d'edificis residencials que tenen quatre plantes o més, al voltant d'un 40 % no té ascensor.  
L'activitat de rehabilitació va experimentar un creixement notable entre els anys 2017 i 2019, amb un increment del 10 % en el nombre d'edificis rehabilitats i del 35 % en el pressupost, segons l'anàlisi realitzada per a l'elaboració de l'ERESEE. No obstant això, el ritme continua sent significativament inferior al de països del nostre entorn, i insuficient per a complir els objectius establits en el Pla nacional integrat d'energia i clima (PNIEC) 2021-2030, que planteja la rehabilitació d'un total d'1.200.000 habitatges en el conjunt del període, que va començar amb 30.000 habitatges a l'any en 2021 i va finalitzar amb 300.000 habitatges a l'any en 2030.  
  
  
III  
  
En el marc del component 2 del Pla de recuperació, transformació i resiliència d'Espanya, són objectius del Reial decret 853/2021:  
a) Impulsar la implementació de l'Agenda Urbana Espanyola i, de manera específica, l'activitat de rehabilitació com a peça clau en la reactivació del sector de la construcció i immobiliari i en el compliment dels compromisos europeus i nacionals en matèria d'energia, clima i digitalització, amb una potencialitat enorme, tant per les condicions d'antiguitat i conservació del parc edificatori com per la capacitat de creació de llocs de treball.  
b) En el marc d'implementació de l'Agenda Urbana, complir, a través dels seus programes i d'altres, dels principis clau següents: eficiència energètica, assequibilitat en l'accés a l'habitatge, descarbonització i integració de renovables, cicle de vida i circularitat, així com elevats nivells ambientals i de salut.  
c) Lluitar contra la pobresa energètica: els programes d'ajudes per a la rehabilitació i construcció d'habitatge social que desplega aquest pla atenen la realitat econòmica i social de les llars, i les seues circumstàncies particulars, amb una atenció especial a la problemàtica social de la pobresa energètica.  
d) Renovar i millorar habitatges i entorns residencials: el pla preveu eines per a impulsar la rehabilitació del parc residencial edificat de comunitats autònomes i entitats locals, amb vocació exemplaritzant, en nom de la reducció de consum d'energia i de les emissions.  
  
e) Descarbonització de la calefacció i la refrigeració: els programes de rehabilitació del pla impulsen la reducció del consum de calefacció i refrigeració mitjançant actuacions que en reduïsquen la demanda, milloren el rendiment energètic d'aquestes instal·lacions i fomenten la substitució dels combustibles fòssils per energies renovables.  
  
f) Contribuir a digitalitzar el sector edificatori en les actuacions de rehabilitació i la promoció d'habitatge en lloguer social per tal d'afavorir la generació d'unes bases i la dinàmica de creixement i consolidació del sector que continue a mitjà i llarg termini.  
g) Contribuir a impulsar els àmbits emblemàtics de la Unió Europea i, en particular, a l'«Activació», posada en marxa primerenca de tecnologies netes amb perspectives de futur i acceleració del desenvolupament i l'ús d'energies renovables i la «Renovació», per a millorar l'eficiència energètica dels edificis públics i privats.  
h) Generar el model de gestió de l'agent rehabilitador i fomentar l'agrupació dels diferents serveis per a executar les rehabilitacions a través d'un únic agent o gestor, model de clau en el pany.  
  
  
IV  
  
Els quatre eixos transversals, mitjançant els quals es distribueixen a Espanya els fons europeus (transició ecològica, transformació digital, cohesió social i territorial i igualtat de gènere), es projecten en deu polítiques palanca. Dins de la Palanca I, que compta amb sis reformes i cinc inversions, s'enquadra el component Pla de rehabilitació d'habitatge i regeneració urbana, que estableix un conjunt de reformes i inversions que permetran avançar específicament en matèria de rehabilitació edificatòria residencial, que impulsa aquesta activitat a través de mesures en l'àmbit regulador i el finançament per a crear un entorn favorable i impulsar l'habitatge en lloguer social com a instrument efectiu al servei de l'exercici del dret constitucional.  
  
Per a fer-ho, s'estableix l'aplicació de diferents instruments que conformen un marc de suport a l'activitat de rehabilitació, de manera que els programes d'ajuda es complementen amb mesures de millora de l'accés al finançament per a escometre les actuacions i l'aplicació de mesures de fiscalitat favorable, que afavorisquen la presa de decisions i permeten aconseguir les metes establides de renovació del parc edificatori residencial.  
En aquest context, el Reial decret 853/2021 articula i regula sis programes d'ajuda que s'enquadren específicament en dues de les inversions del component 2, la inversió C02.I01, Programa de rehabilitació per a la recuperació econòmica i social en entorns residencials, i la inversió C02.I02, Programa de construcció d'habitatges en lloguer social en edificis energèticament eficients, dels quals aquesta resolució desenvolupa els següents:  
3. Programa d'ajuda a les actuacions de rehabilitació d'edificis.  
  
4. Programa d'ajuda a les actuacions de millora de l'eficiència energètica en habitatges.  
5. Programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació.  
El desplegament del Reial decret 853/2021, per mitjà d'aquesta resolució està motivat, més enllà de la clarificació del procediment administratiu, per tres objectius:  
- Definir les figures del gestor de la rehabilitació i de l'agent de la rehabilitació.  
- Delimitar les obligacions i els drets dels agents públics i privats.  
  
- Concretar els criteris d'intervenció en els casos en què concórrega vulnerabilitat econòmica.  
  
  
V  
  
Quasi totes les actuacions de rehabilitació d'edificis a la Comunitat Valenciana les realitzen les comunitats de persones propietàries, atesa l'estructura de propietat del parc immobiliari residencial. I, per tant, és prioritari establir mecanismes que faciliten la tramitació de les ajudes i l'execució de les obres per a oferir la millor informació possible que facilite la complexa presa de decisions mitjançant acords de comunitat. Fonamentalment, les figures dels gestors i agents de la rehabilitació estan enfocades a complir aquests objectius.  
  
El gestor de la rehabilitació assessora en tots els aspectes relacionats amb la tramitació de les ajudes, amb el projecte d'obra que cal executar i el control de l'execució de l'obra perquè es complisquen els objectius definits en el projecte sobre la base del qual s'hagen concedit les ajudes. Per tant, correspon a aquesta figura un perfil principalment tècnic —encara que no n'exclouen altres— en la mesura que és necessari un coneixement del procés edificatori en la seua globalitat i, en particular, per l'objectiu d'aquestes ajudes, dels factors que influeixen en la millora de l'eficiència energètica dels edificis. El gestor assessora la comunitat, però la comunitat de persones propietàries és la que contracta tant el projectista com l'empresa constructora que executa l'obra i, per tant, es fa càrrec del pagament de les factures, del cost de l'actuació i de percebre la subvenció que corresponga.  
L'agent de la rehabilitació posa en pràctica el model de clau en el pany. En la relació contractual de l'agent de la rehabilitació amb la comunitat de persones propietàries ha de quedar pactada quina és l'obra que es realitzarà, el preu que té i com es finançarà amb la indicació clara de quina és la subvenció per rebre i la quantitat restant que ha d'abonar la comunitat de propietaris, així com el finançament aconseguit, si és el cas. Per tant, l'agent de la rehabilitació és el que fa l'actuació a càrrec seu assumint el cost d'aquesta i pot ser el perceptor de la subvenció, mitjançant el mecanisme de cessió del cobrament. L'agent també s'ha d'encarregar de tramitar les ajudes en nom de la comunitat. Per tant, el perfil de l'agent de la rehabilitació és, principalment, empresarial, amb capacitat econòmica i tècnica suficient per a l'execució d'obres de rehabilitació i, en particular, la rehabilitació energètica.  
  
  
  
VI  
  
Amb aquesta disposició de crèdit puntual i excepcional per a la rehabilitació s'obri una oportunitat irrepetible a la Comunitat Valenciana per a la professionalització i l'especialització del sector. Juntament amb les figures dels gestors i els agents de la rehabilitació, aclarides en el punt anterior, qüestions com ara el foment de la rehabilitació integral dels edificis d'habitatges o la implantació d'una xarxa de finestretes úniques en matèria de rehabilitació d'habitatges s'han de consolidar.  
Les ajudes que regula aquesta resolució estableixen una sèrie de condicions en matèria de millora de l'eficiència energètica dels edificis d'habitatges o els habitatges. Aquestes són exigències que cal satisfer per a ser beneficiari de l'ajuda. Però tenint en compte les quanties previstes i el caràcter de les intervencions de rehabilitació energètica, és important assenyalar ací l'impuls que això suposa de cara a la consolidació de la rehabilitació integral dels edificis d'habitatge. En efecte, no s'estableixen limitacions en les actuacions subvencionables en aquesta resolució i s'obri, així, la possibilitat d'ampliar l'ambició de la rehabilitació energètica dels edificis cap a una rehabilitació integral.  
  
D'altra banda, l'atenció personalitzada i de proximitat s'ha demostrat en el mecanisme més eficaç de foment i acompanyament d'aquesta mena d'actuacions que comporten coneixements tècnics, de gestió, consensos... En aquest sentit, la Comunitat Valenciana disposa d'una xarxa pública d'oficines en matèria de política d'habitatge en col·laboració amb les entitats locals, la Xarxa Xaloc, sobre la qual recaurà la consolidació del model d'oficines de rehabilitació en aquest territori.  
  
  
  
VII  
  
El Pla estratègic de subvencions de la Vicepresidència Segona i Conselleria d'Habitatge i Arquitectura Bioclimàtica per al període 2020-2023, modificat mitjançant la Resolució de 17 de març de 2022, de la Sotssecretaria de la Vicepresidència Segona i Conselleria d'Habitatge i Arquitectura Bioclimàtica, per la qual es modifica el Pla estratègic de subvencions de la Vicepresidència Segona i Conselleria d'Habitatge i Arquitectura Bioclimàtica per al període 2020-2023, inclou les ajudes que regula aquesta resolució.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, en relació amb el Decret 105/2019, del 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, article 53, atribueix a la Direcció General d'Innovació Ecològica en la Construcció, entre d'altres, les funcions en matèria de foment de l'ecodisseny, sistemes de gestió ambiental i petjada ambiental, competència reiterada en l'article 14 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica i recollida amb més concreció en l'article 4 de l'Ordre 2/2020, de 3 de febrer, de desplegament d'aquest.  
En virtut del que s'ha exposat anteriorment, complits els tràmits procedimentals oportuns; vista la Llei 39/2015, d'1 d'octubre, del procediment administratiu comú de les administracions públiques; la Llei 38/2003, de 17 de novembre, general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat; el Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència Segona i Conselleria d'Habitatge i Arquitectura Bioclimàtica; el Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, i la resta de les normes d'aplicació general i pertinent, resolc:  
  
Primer. Aprovació de bases de la convocatòria  
Aprovar les bases reguladores per a la concessió de subvencions del Programa d'ajuda a les actuacions de rehabilitació d'edificis, del Programa d'ajuda a les actuacions de millora de l'eficiència energètica en habitatges i del Programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació; del Pla de recuperació, transformació i resiliència de la manera següent:  
  
  
TÍTOL I  
Disposicions generals  
  
Base primera. Objectiu  
1. Constitueix l'objectiu d'aquesta resolució establir les bases reguladores que regiran el procediment de gestió i concessió de subvencions dels programes d'ajuda a les actuacions del Pla de recuperació, transformació i resiliència en matèria de:  
a) Ajudes per a edificis (Programa 3).  
b) Ajudes per a habitatges (Programa 4).  
c) Ajuda per a elaborar el llibre de l'edifici existent per a la rehabilitació i la redacció de projectes de rehabilitació (Programa 5).  
2. Dins de les ajudes per a edificis, estaran integrades les ajudes específiques següents:  
a) Ajuda a la rehabilitació d'edificis (codi: AFE-EDIF).  
b) Ajuda complementària - personal a la rehabilitació d'edificis per motius de vulnerabilitat (codi: PFC-MOHP-KYTC-85).  
c) Ajuda complementària a la rehabilitació d'edificis, per a la retirada, la manipulació, el transport i la gestió dels residus d'amiant (codi: QRC-KYAV-DLCT-67).  
d) Ajuda complementària de la Generalitat a l'ajuda de rehabilitació de l'edifici per motius de vulnerabilitat (codi: YYW-EQZJ-LWXR-54).  
  
3. Dins de les ajudes per a habitatges estaran integrades aquestes ajudes específiques:  
a) Ajuda a la millora de l'eficiència energètica d'habitatge (codi: AFE-VIV).  
b) Ajuda a la modificació o la substitució d'elements constructius de l'envolupant tèrmica per a adequar les seues característiques als valors límit de transmitància tèrmica i de permeabilitat a l'aire (codi: AFE-EVT).  
4. Dins de les ajudes per a l'elaboració del llibre de l'edifici existent per a la rehabilitació i la redacció de projectes de rehabilitació, estaran integrades les ajudes específiques següents:  
a) Ajuda a la implantació i la generalització del llibre de l'edifici existent per a la rehabilitació (codi: AFE-LDE).  
b) Ajuda a l'elaboració de projectes tècnics de rehabilitació integral d'edificis (codi: AFE-PYT).  
5. Aquestes ajudes com a objectiu, tant en l'àmbit urbà com rural, el finançament d'obres o actuacions en els edificis d'ús predominantment residencial en què s'obtinga una millora acreditada de l'eficiència energètica, i aquesta ha d'estar vinculada a les actuacions realitzades, amb atenció especial a l'envolupant edificatòria en:  
a) Edificis de tipologia residencial col·lectiva, incloent-n'hi els habitatges.  
b) Unifamiliars aïllats o que pertanyen a edificis plurifamiliars en règim de propietat horitzontal.  
6. Es tracta d'una concessió de subvencions en règim de concurrència competitiva en què el criteri per a tramitar les sol·licituds és l'ordre de presentació per a cada tipus d'ajudes convocades, segons el que s'estipula en:  
a) Els articles 35.1, 45.1 i 54.1 del Reial decret 853/2021, de 5 d'octubre.  
b) Els articles 164 i 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
c) La Llei 38/2003, de 17 de novembre, general de subvencions i el seu reglament.  
7. No poden ser objecte de les ajudes i, consegüentment, no es poden subvencionar en cap dels tipus d'ajuda:  
a) Les actuacions d'inversió en generadors tèrmics que utilitzen combustible d'origen fòssil.  
b) Les intervencions de rehabilitació que tenen com a objectiu enderrocar tot l'edifici existent mantenint solament les façanes.  
  
c) Els casos d'edificis unifamiliars i/o plurifamiliars de propietaris únics que siguen habitatges que s'utilitzen per a obtindre rendiments d'activitats econòmiques regulades per la normativa sectorial aplicable d'ús turístic.  
La sol·licitud de qualsevol edifici unifamiliar de propietari únic comporta també la renúncia expressa de realitzar-hi activitats econòmiques de tipus turístic per un període de deu anys des de la data de concessió de la subvenció i, en cas d'incompliment, serà procedent la revocació de la subvenció, amb el reintegrament de la subvenció abonada més els interessos legals meritats.  
d) Les actuacions en elements comuns que no redunden en la millora de les condicions de conservació, accessibilitat, habitabilitat o eficiència energètica de l'edifici (a títol exemplificatiu i no limitador: piscina, tanca, elements merament ornamentals o paisatgístics, etc.).  
  
Base segona. Terminis  
1. Són subvencionables les obres que s'han d'executar, o les ja executades, si la data de finalització ha sigut posterior a l'11.04.2022, sempre que complisquen els requisits d'aquesta convocatòria.  
2. No obstant el que especifica l'apartat anterior, en les ajudes del Programa 5 d'ajuda a l'elaboració del llibre de l'edifici existent per a la rehabilitació i redacció de projectes de rehabilitació, els edificis per als quals se sol·licita l'ajuda han d'estar finalitzats abans de l'any 2000, d'acord amb l'article 52.1 de l'RD 853/2021).  
3. S'estableix un termini màxim d'execució de les obres, comptats des de la data de concessió de l'ajuda, de:  
a) Vint-i-sis (26) mesos en el cas d'actuacions vinculades a les ajudes per a la rehabilitació d'edifici (codi: AFE-EDIF).  
b) Dotze (12) mesos en el cas d'actuacions vinculades a les ajudes per a la millora de l'eficiència energètica d'habitatge (codi: AFE-VIV).  
  
c) Dotze (12) mesos en el cas d'actuacions vinculades a les ajudes per a la modificació o la substitució d'elements constructius de l'envolupant tèrmica per a adequar les seues característiques als valors límit de transmitància tèrmica i de permeabilitat a l'aire (codi: AFE-EVT).  
4. Excepcionalment, es pot concedir una ampliació del termini d'execució de les obres, a comptar de la data de concessió de l'ajuda, segons els criteris següents:  
a) L'ampliació només es pot concedir en les actuacions vinculades a les ajudes per a la rehabilitació d'edificis (codi: AFE-EDIF).  
b) El termini d'execució es pot ampliar fins a vint-i-huit (28) mesos, a comptar de la data de concessió de l'ajuda, quan es tracte d'edificis o actuacions que afecten quaranta o més habitatges.  
c) Només es pot autoritzar una ampliació dels terminis fixats per a l'execució de les actuacions quan obeïsca a circumstàncies imprevisibles, justificades degudament, que facen impossible el compliment d'aquestes, malgrat que les persones beneficiàries de les ajudes hagen adoptat les mesures tècniques i de planificació mínimes que els resultaven exigibles.  
d) Específicament es pot autoritzar aquesta ampliació quan la llicència o l'autorització municipal corresponent es demore més de sis (6) mesos des de la sol·licitud.  
e) En cap cas es poden autoritzar ampliacions de terminis per a executar l'actuació objecte d'ajuda que superen en el còmput total els trenta-sis (36) mesos comptats des de la data de concessió de l'ajuda.  
  
5. En qualsevol cas, totes les actuacions han de finalitzar-se abans del 30 de juny de 2026.  
  
Base tercera. Règim econòmic  
A) Despesa subvencionable  
1. Pot formar part de la despesa subvencionable de l'actuació, segons corresponga en cada tipus d'ajuda:  
a) La despesa de les obres.  
b) La gestió inherent al desenvolupament de l'actuació i les despeses associades.  
c) Els honoraris dels professionals intervinents.  
d) La despesa de la redacció dels projectes, les memòries, els informes tècnics i els certificats necessaris.  
e) Les despeses derivades de la tramitació administrativa.  
f) Altres despeses generals similars, sempre que estiguen justificades degudament.  
2. No es consideren despeses subvencionables les corresponents a:  
a) Llicències.  
b) Taxes.  
c) Impostos o tributs.  
d) Despeses financeres i interessos deutors i les altres despeses financeres, excepte les bonificacions d'interessos o les bonificacions de comissions de garantia incloses en les regions d'ajuda i les excepcions previstes en la resta dels instruments financers.  
3. L'IVA pot considerar-se elegible sempre que no puga ser susceptible de recuperació o compensació total o parcial.  
B) Règim tributari  
1. Les ajudes concedides en execució dels Fons Europeus per les actuacions de rehabilitació energètica en execució dels diversos programes posats en marxa per les administracions públiques en edificis existents no s'integraran en la base imposable de l'IRPF.  
2. El Reial Decret llei 19/2021 recull diverses deduccions d'IRPF per a les actuacions següents:  
a) Deduccions per reducció de la demanda de calefacció o refrigeració en l'habitatge.  
b) Acreditació de la reducció mitjana del consum d'energia primària no renovable.  
c) Deduccions per a la millora de l'eficiència energètica d'edificis residencials.  
3. La Llei 37/1992, de l'Impost sobre el Valor Afegit, preveu diversos supòsits de beneficis fiscals perquè estableix dos grups d'actuacions beneficiades d'un IVA reduït del 10 %.  
4. La informació tributària establida en aquestes bases té un caràcter merament informatiu, ja que els aspectes fiscals es regeixen exclusivament per la normativa tributària. Consegüentment, correspon al sol·licitant o al beneficiari últim fer l'anàlisi que corresponga a la seua sol·licitud, sense que el que estipulen aquestes bases genere cap dret tributari per a aquests.  
C) Bestretes  
1. Es poden concedir bestretes de les quantitats a abonar en concepte de subvenció, segons el que està estipulat en aquesta base i en l'article 44.12 de la Llei 9/2022, de 30 de desembre, de pressupostos de la Generalitat, per a l'exercici 2023, en què es distingeixen dos supòsits de fet:  
a) Que el sol·licitant o el perceptor de l'ajuda siga una empresa pública o entitat pública, i en aquest cas es concedirà automàticament una bestreta del 80 % de l'ajuda concedida.  
b) Qualsevol altre supòsit diferent del que regula l'apartat anterior, i en aquest cas es concedirà automàticament una bestreta del 30 % de l'ajuda.  
2. Per a la concessió de les bestretes esmentades en el punt anterior, és necessari que es complisquen les condicions següents:  
a) Que aquestes bestretes es destinen exclusivament a cobrir despeses de l'actuació objecte de subvenció.  
b) Que les persones beneficiàries d'aquestes bestretes acrediten que estan al corrent del pagament de les obligacions de reembossament de qualsevol altra bestreta concedides anteriorment amb càrrec als crèdits consignats específicament per a la gestió de fons europeus en els pressupostos generals de l'Estat, d'acord amb el que estableix l'article 61.3 del Reial Decret llei 36/2020, de 30 de desembre.  
  
c) Així mateix, la persona beneficiària d'aquestes bestretes també ha d'estar al corrent en el compliment de la resta d'obligacions que estableix l'article 13 de la Llei 38/2003, de 17 de novembre, general de subvencions; entre aquestes, estar al corrent en el compliment de les obligacions tributàries i amb la Seguretat Social.  
3. L'acreditació d'aquesta última circumstància s'ha de dur a terme seguint el que preveuen els articles 22 i 24 del Reglament de la llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i referent a això es considera que la persona beneficiària ha d'autoritzar l'òrgan administratiu concedent perquè puga consultar directament aquesta informació de manera directa amb l'Administració tributària o amb la Seguretat Social. No obstant això, la persona sol·licitant pot denegar expressament el consentiment i ha d'aportar llavors els certificats corresponents.  
4. Una vegada concedides les subvencions, el destinatari últim no ha de constituir cap garantia per a poder ser perceptor de la bestreta.  
  
  
Base quarta. Compatibilitat d'ajudes  
1. Les subvencions que es concedisquen sobre la base d'aquesta convocatòria són compatibles amb qualsevol altra ajuda pública per al mateix objectiu, sempre que es complisquen acumulativament aquests dos requisits:  
a) Que no se supere el cost total de les actuacions.  
b) Que la regulació de les altres ajudes, tant d'àmbit nacional com europeu, ho admeta.  
2. En el cas que se supere el cost total de les obres, s'ha de reduir l'import de la subvenció a concedir fins que s'arribe a aquest límit.  
3. En el cas de les ajudes per a la rehabilitació de l'edifici (codi: AFE-EDIF), els destinataris últims de les ajudes no poden obtindre el finançament corresponent del programa d'actuacions de rehabilitació de barris.  
4. Les ajudes per a la millora de l'eficiència energètica d'habitatge (codi: AFE-VIV), sempre que quede acreditat que no se subvenciona el mateix cost, són compatibles amb:  
a) Les ajudes corresponents a les actuacions de rehabilitació de barris.  
b) Les de rehabilitació d'edificis.  
5. En aquests casos, tant en la sol·licitud de l'ajuda com en el procediment de verificació cal fer constar expressament, mitjançant una declaració responsable, que no s'ha sol·licitat cap ajuda per a la mateixa actuació en els programes esmentats anteriorment.  
6. Els habitatges unifamiliars poden sol·licitar-les alternativament (però no les dues):  
a) Ajudes per a la millora de l'eficiència energètica d'habitatge (codi: AFE-VIV) i/o l'ajuda a la modificació o substitució d'elements constructius de l'envolupant tèrmica per a adequar les seues característiques als valors límit de transmitància tèrmica i de permeabilitat a l'aire (codi: AFE-EVT).  
b) Ajudes per a la rehabilitació d'edificis (codi: AFE-EDIF).  
7. Les ajudes per a la implantació i la generalització del llibre de l'edifici existent per a la rehabilitació (codi: AFE-LDE) i a l'elaboració de projectes tècnics de rehabilitació integral d'edificis (codi: AFE-PYT) són compatibles amb qualsevol altra ajuda pública per al mateix objectiu, sempre que no se supere el cost total de les actuacions i sempre que la regulació de les altres ajudes, tant d'àmbit nacional com europeu, ho admeta, i serà aplicable el que disposa l'article 9 del Reglament (UE) 2021/241, del Parlament Europeu i del Consell, de 12 de febrer de 2021, que estableix que l'ajuda concedida en el marc del mecanisme s'ha de sumar a la proporcionada conformement a altres programes i instruments de la Unió, i precisa que les reformes i els projectes d'inversió poden rebre ajuda d'altres programes i instruments de la Unió sempre que no cobrisca el mateix cost, per a evitar el doble finançament entre programes del Mecanisme de recuperació i resiliència, així com amb altres instruments de la Unió.  
En concret, aquestes subvencions atorgades en aquest programa són compatibles amb les ajudes que regulen el Programa d'ajuda a les actuacions de rehabilitació de barris, edificis i el Programa de foment de la millora de l'eficiència energètica en habitatges.  
8. Quan s'hagen sol·licitat altres ajudes procedents de fons europeus per al mateix edifici o habitatge, ha de justificar-se, tant en la sol·licitud de l'ajuda com en el procediment de verificació, amb una declaració responsable, que no se subvenciona més d'una vegada la mateixa despesa.  
  
  
TÍTOL II  
Ajudes del Programa 3 per a edificis  
  
CAPÍTOL I   
Ajudes edifici - codi AFE-EDIF  
  
Base cinquena. Condicions per a la concessió  
1. En el cas que se sol·liciten ajudes per a edificis, s'han de complir les condicions següents:  
a) Almenys el 50 % de la superfície construïda sobre rasant, excloent-ne la planta baixa o les plantes inferiors, si té o tenen altres usos compatibles, ha de tindre un ús residencial d'habitatge.  
b) Les actuacions han de tindre l'acord de la comunitat de propietaris de què es tracte, excepte en els casos d'edificis de persona propietària única, i amb l'autorització o autoritzacions administratives corresponents, quan siga preceptiva.  
2. Es consideren actuacions subvencionables les de millora o rehabilitació d'edificis d'ús residencial predominantment per a l'habitatge amb els límits d'inversió màxima subvencionable que estableix la base següent, sempre que es complisquen les dues condicions:  
a) Que s'obtinga una reducció d'almenys un 30 % en l'indicador de consum d'energia primària no renovable, fet que ha d'acreditar-se mitjançant el certificat d'eficiència energètica corresponent.  
b) Que s'obtinga una reducció de la demanda energètica anual global de calefacció i refrigeració de l'habitatge unifamiliar o de l'edifici, segons la taula següent, en edificis situats en les zones climàtiques C, D i E, segons la classificació climàtica que estableix el Codi Tècnic de l'Edificació o el document reconegut CTE-DR/056/22, amb les especialitats del punt 3 per a edificis protegits i del punt 4 per a actuacions de millora energètica ja realitzades en els últims quatre anys.  
  
  
Reducció de la demanda anual global de calefacció i refrigeració  
25 % Zona climàtica C  
35 % Zona climàtica D i E  
  
  
3. Quan es tracte d'edificis protegits oficialment per formar part d'un entorn declarat o a causa del seu particular valor arquitectònic o històric, en què estiguen limitades les actuacions sobre els elements que componen l'envolupant tèrmica, s'aplicaran les regles següents:  
  
a) No han de complir la reducció de demanda energètica que estableix el punt anterior, encara que continuaran obligats a complir el requisit de reducció del consum de l'energia primària no renovable.  
b) No obstant això, els elements de l'envolupant tèrmica sobre els quals es puga intervindre han de complir els valors límit de transmitància tèrmica i de permeabilitat a l'aire quan siga procedent, establits en la taula 3.1.1.a-HE1 i 3.1.3.a-HE1, del document bàsic DB HE d'estalvi d'energia del Codi Tècnic de l'Edificació.  
c) No es poden tindre en compte obres anteriors per a establir la reducció del consum d'energia primària no renovable.  
4. Quan en els edificis en què s'hagen realitzat, en els últims quatre anys, intervencions de millora de l'eficiència energètica en les quals es puga acreditar que s'ha reduït la demanda energètica anual global de calefacció i refrigeració:  
a) En un percentatge igual o superior a l'establit anteriorment en el punt 2.b, queden eximits de complir el requisit de reducció de demanda energètica anual global de calefacció i refrigeració.  
b) En un percentatge inferior a l'establit anteriorment en el punt 2.b, pot considerar-se satisfet el requisit si amb la consideració conjunta de les actuacions realitzades en les intervencions esmentades i les que es facen en l'actuació objecte de la sol·licitud, s'aconseguirà el percentatge corresponent de reducció de demanda establit, fet que ha d'acreditar-se mitjançant el certificat d'eficiència energètica corresponent.  
  
  
Base sisena. Quantia de les ajudes  
En funció de l'estalvi en consum d'energia primària no renovable aconseguit mitjançant l'actuació, el percentatge de l'ajuda que cal concedir, així com la quantia màxima de l'ajuda per habitatge, és el següent:  
  
  
Estalvi energètic aconseguit  
amb l'actuació Percentatge màxim de la subvenció del cost de l'actuació Habitatges Locals comercials o altres usos  
 Quantia màxima de l'ajuda per habitatge Quantia màxima de l'ajuda per m² de superfície construïda  
30 % < C ep,nrenv < 45 %  
 40 % 6.300  56    
45 % < C ep,nrenv < 60 % 65 % 11.600  104    
C ep,nrenv > 60 %  
 80 % 18.800 € 168 €  
  
  
  
Base setena. Destinataris últims  
1. En el cas de les ajudes de rehabilitació d'edificis (codis AFE-EDIF, QKY-VDWX-XYWU-10, ZBF-KOWJ-RNQZ-40, DBF-UUGQ-XDEX-22), respecte de la rehabilitació d'edificis i de complexos immobiliaris subjectes a la Llei 49/1960, sobre propietat horitzontal, d'ús predominantment residencial, en què s'obtinga una millora acreditada de l'eficiència energètica, poden ser destinataris últims de les ajudes els qui assumisquen la responsabilitat de l'execució de l'actuació i, en particular:  
a) Les persones, físiques o jurídiques (de naturalesa privada o pública), i que siguen propietàries o usufructuàries de:  
- Habitatges unifamiliars aïllats.  
- Habitatges unifamiliars adossats o en filera.  
- Habitatges unifamiliars entre mitgeres en què no hi haja divisió horitzontal.  
- Edificis existents de tipologia residencial d'habitatge col·lectiu, així com dels seus habitatges.  
b) Les administracions públiques i els organismes i altres entitats de dret públic, així com les empreses públiques i societats mercantils participades, almenys en un 50 % per les administracions públiques propietàries dels immobles.  
c) Les comunitats de propietaris o les agrupacions de comunitats de propietaris constituïdes segons el que disposa l'article 5 de la Llei 49/1960, de 21 de juliol, de propietat horitzontal.  
d) Les persones propietàries que, de manera agrupada, posseïsquen edificis que reunisquen els requisits que estableix l'article 396 del Codi Civil i no hagen atorgat el títol constitutiu de propietat horitzontal.  
  
e) Les societats cooperatives d'habitatges compostes de manera agrupada per persones propietàries d'habitatges o edificis que reunisquen els requisits que estableix l'article 396 del Codi Civil, així com per les persones propietàries que conformen comunitats de propietaris o agrupacions de comunitats de propietaris constituïts segons el que disposa l'article 5 de la Llei 49/1960, de 21 de juliol, de propietat horitzontal, i per cooperatives en règim de cessió d'ús dels seus habitatges.  
  
f) Les empreses arrendatàries o concessionàries dels edificis, així com les cooperatives que acrediten aquesta condició, mitjançant un contracte vigent, que els atorgue la facultat expressa per a escometre les obres de rehabilitació objecte del programa.  
  
Base huitena. Documents que cal aportar  
1. S'ha d'aportar per a totes les sol·licituds d'ajudes per a la rehabilitació d'edificis (codi: AFE-EDIF) la documentació següent:  
a) Formulari normalitzat de sol·licitud d'ajudes, en què s'han d'indicar les dades següents:  
- Dades de la persona beneficiària de les ajudes (comunitat de propietaris, agrupació de comunitats de propietaris, entitat local o empresa pública o persones físiques o jurídiques), en què cal indicar els cognoms i el nom o la raó social, i també el NIF.  
- Dades del representant (si és el cas), en què cal especificar els cognoms i el nom i el NIF.  
- Dades de l'agent o gestor, en què cal especificar els cognoms, el nom i el NIF.  
- Dades de l'edifici o els edificis que s'han de rehabilitar, en què s'han d'indicar l'adreça i la referència cadastral.  
- Nombre d'habitatges i, si és el cas, dels locals de l'edifici que cal rehabilitar, en què s'ha d'indicar la superfície construïda i el nombre d'altures, incloent-hi la planta baixa.  
b) Còpia o còpies de l'acta o el certificat del secretari o l'administrador, si és el cas, en què conste:  
- El nomenament del representant autoritzat per a sol·licitar la subvenció.  
- L'acord de la comunitat pel qual es formalitza el contracte amb l'agent de la rehabilitació o el gestor de la rehabilitació.  
- L'acord de la comunitat, de les comunitats de propietaris degudament agrupades o de l'assemblea de la cooperativa, pel qual s'aprova l'execució de les obres de rehabilitació objecte de les ajudes.  
  
c) Còpia del contracte amb l'agent de la rehabilitació o el gestor de la rehabilitació, si és el cas.  
d) Tres ofertes de proveïdors diferents, en els casos de contractacions que superen les quanties del contracte menor (si és el cas).  
e) Document de cessió del cobrament, en el cas d'agents de la rehabilitació que siguen perceptors directes de les ajudes.  
f) Projecte o memòria justificativa de l'actuació, d'acord amb els requisits i les estipulacions de les bases de la convocatòria.  
g) Informe d'avaluació de l'edifici (IEEV.CV), amb el contingut que requereix el Decret 53/2018, de 27 d'abril, formalitzat i subscrit per un tècnic competent, i inscrit en el registre autonòmic corresponent amb caràcter previ a la formalització de la sol·licitud.  
h) Relació d'habitatges i locals de l'edifici que participen en les despeses de l'obra, en què s'indiquen les quotes de participació, que en total hauran de sumar el 100 %.  
i) Certificats d'eficiència energètica: s'han de presentar dos certificats d'eficiència energètica, i adjuntar-hi obligatòriament l'arxiu digital (XML o similar) utilitzat per a elaborar el certificat d'eficiència energètica, tal com s'exposa a continuació:  
- Certificat d'eficiència energètica de l'habitatge o l'edifici existent en l'estat previ a l'actuació, amb el contingut que requereix el Reial decret 390/2021, d'1 de juny, signat per un tècnic competent i inscrit en el Registre autonòmic de certificació d'eficiència energètica d'edificis.  
  
- Certificat d'eficiència energètica de l'habitatge o l'edifici existent obtingut considerant executades les actuacions previstes en el projecte o en la memòria, realitzat amb el mateix programa i versió, que serà la vigent en el moment en què es redacte el projecte o la memòria justificatius de la millora energètica aconseguida, reconegut de certificació que el que s'utilitza per al certificat previ a la intervenció, subscrit per un tècnic competent, en el qual s'acredite el compliment dels requisits establits per a obtindre l'ajuda.  
j) Contracte o oferta signada, pressupost desglossat i l'acceptació expressa per part de la comunitat de propietaris o per la persona propietària de l'edifici o de l'habitatge, que ha de complir els requisits següents:  
- El pressupost ha d'estar fixat per partides, mesuraments, preus unitaris i totals, amb l'IVA desglossat corresponent.  
- En el full resum per capítols han de constar la signatura i el segell de l'empresa, el NIF i la data.  
- S'han d'aportar les tres ofertes sol·licitades dels diferents proveïdors, tant per a executar l'obra com per a contractar els tècnics o els gestors intervinents en l'actuació, quan l'import de la despesa subvencionable supere les quanties que estableix la vigent Llei de contractes del sector públic per al contracte menor, d'acord amb els requisits i les condicions que fixwn les bases de la convocatòria.  
k) Sol·licitud i/o llicència urbanística, declaració responsable, autorització municipal o compromís de la presentació durant els tres mesos següents a comptar de la data de la notificació de la resolució de concessió, quan siga necessària segons la normativa aplicable.  
  
l) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
S'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22433.  
Aquest tràmit és obligatori en el cas d'una persona jurídica i és opcional en el cas d'una persona física que no tinga l'obligació de relacionar-se telemàticament amb l'Administració.  
m) Reportatge fotogràfic en color previ a l'actuació de totes les zones que resultaran afectades per les actuacions de rehabilitació identificades correctament, així com de la façana principal de l'edifici.  
  
Tots els elements han d'estar indicats a peu de foto, de manera que es puguen identificar fàcilment en qualsevol dels documents presentats.  
  
n) Certificat de l'inici de les obres signat per un tècnic titulat competent o acta de replantejament, signat i datat pel director de l'obra empresa constructora i amb el vistiplau de la propietat (aquest requisit només s'aplica en els casos en què les obres ja estiguen iniciades).  
o) Declaracions responsables subscrites pel beneficiari últim de les ajudes relatives a:  
- Declaració responsable de no danyar significativament el medi ambient (DNSH).  
- Declaració responsable d'absència de conflicte d'interessos (DACI), segons el model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
- Declaració responsable de compromís de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
- Declaració responsable de compliment de la normativa relativa d'ajudes d'estat, de minimis i doble finançament.  
- Declaració responsable del compliment del Reglament (UE) 651/2014, de 17 de juny, pel qual es declaren categories d'ajudes determinades compatibles amb el mercat interior en aplicació dels articles 107 i 108 del tractat.  
- Declaració responsable de compromís en relació amb l'execució d'actuacions del Pla de recuperació, transformació i resiliència (PRTR).  
  
p) Declaració responsable d'entitats que tenen la condició de poder adjudicador i són destinatàries últimes: han d'informar sobre les dades de contractistes i subcontractistes.  
q) Declaració del tècnic competent en què es manifeste la seua competència per a les actuacions que cal dur a terme.  
r) Documentació substitutòria de l'autorització que l'Administració recapte electrònicament la documentació necessària per a tramitar l'expedient: en els casos en què les persones sol·licitants, en aplicació del que estableix l'article 28 de la Llei 39/2015, del procediment administratiu comú de les administracions públiques, manifesten la no autorització o l'oposició a autoritzar que l'Administració recapte electrònicament la documentació necessària per a tramitar l'expedient, han d'aportar, a més:  
- NIF de la part sol·licitant.  
- Certificats d'estar al corrent de les obligacions tributàries i d'ingressos obtinguts emesos per l'Agència Tributària i per la conselleria competent en matèria d'hisenda.  
- Certificats d'estar al corrent de les seues obligacions amb la Seguretat Social i d'ingressos obtinguts emesos per la Tresoreria General de la Seguretat Social.  
s) En els casos en què la sol·licitud d'ajuda per a l'edifici siga per a un habitatge unifamiliar, no col·lectiu, s'ha de presentar la justificació de la relació jurídica existent entre el destinatari últim i l'immoble: propietat, arrendament, usdefruit.  
  
  
CAPÍTOL II  
Ajuda complementària - Personal per vulnerabilitat   
(AKX-JOBH-PZZH-55)  
  
Base novena. Condicions per a la concessió  
1. La regulació dels beneficiaris últims d'aquesta mena d'ajuda és la mateixa que per a les ajudes AFE-EDIF, i s'hi afegeixen els requisits que s'exposen a continuació.  
2. La quantia màxima de l'ajuda de rehabilitació d'edificis (codi: AFE-EDIF) pot incrementar-se amb l'ajuda complementària - personal per motius de vulnerabilitat (codi: HWH-WRQR-YPED-64) quan s'identifiquen situacions de vulnerabilitat econòmica, d'acord amb els elements següents:  
a) Ha d'haver-hi una situació de vulnerabilitat econòmica en alguna de les unitats de convivència dels habitatges inclosos en l'edifici objecte de rehabilitació d'acord.  
b) La unitat de convivència en situació de vulnerabilitat ha de ser propietària o usufructuària d'aquest habitatge.  
c) L'ajuda es concedeix de manera exclusiva per a la unitat de convivència de l'habitatge afectat.  
d) És requisit imprescindible que el beneficiari últim estiga empadronat en l'habitatge de referència per a sol·licitar l'ajuda.  
e) La quantia d'una ajuda personal WAC-KJEQ-TGVZ-25 addicional a l'ajuda AFE-EDIF pot arribar fins al 100 %, com a màxim, del cost de l'actuació imputable a aquest habitatge, i no es poden superar les quanties que indica el quadre següent:  
  
Estalvi energètic aconseguit  
amb l'actuació Quantia màxima de l'ajuda per habitatge en situació de vulnerabilitat  
 Habitatge en edifici plurifamiliar Habitatge unifamiliar  
30 % < C ep,nrenv < 45 %  
 15.750  20.250    
45 % < C ep,nrenv < 60 % 17.846  22.308    
C ep,nrenv > 60 %  
 23.500 € 26.750 €  
  
  
f) Per a cadascuna d'aquestes ajudes personals s'ha de tramitar un expedient a part del de la comunitat de propietaris.  
g) La metodologia per al càlcul de l'ajuda ha de ser la que s'exposa en els passos següents:  
- Determinació del pressupost de l'actuació de l'edifici: s'ha de determinar el pressupost de l'actuació, segons la sol·licitud presentada a la Generalitat per a l'ajuda a la rehabilitació d'edificis (codi: AFE-EDIF).  
- Determinació de la quantia de derrama que correspon abonar al beneficiari últim: s'ha de calcular la quantia que li correspondria abonar al beneficiari últim per la derrama (sense tindre en compte cap ajuda), sobre la base de la quota de participació en despeses declarada en la sol·licitud d'ajuda a la rehabilitació d'edifici (codi: AFE-EDIF), i no poden haver-hi divergències en les quotes de participació en despeses declarades en les diferents sol·licituds d'ajudes. En cas de discrepàncies entre les quotes de participació en despeses, s'ha de prendre la declarada en la sol·licitud d'ajuda a la rehabilitació d'edifici (codi: AFE-EDIF).  
  
- Determinació de la quantia de l'ajuda a la rehabilitació d'edifici total individualitzada:  
- El concepte d'ajuda a la rehabilitació d'edifici total individualitzada estarà constituït per la suma de les ajudes amb codis AFE-EDIF, BUB-HAGM-XJOK-93, KYX-JCZW-TQJK-63.  
- Aquest concepte es calcula mitjançant l'aplicació a la quantitat total d'ajuda a la rehabilitació d'edifici total, del percentatge que li correspon al beneficiari últim en concepte de quota de participació en despeses.  
- No hi pot haver divergències en les quotes de participació en despeses declarades en les diferents sol·licituds d'ajudes. En cas que n'hi haja, s'ha de prendre la declarada en la sol·licitud d'ajuda AFE-EDIF.  
- Determinació de la quantia de l'ajuda personal (codi WTN-FBTE-PBBJ-93): es calcula restant de la quantitat total de la derrama que correspondria abonar al beneficiari últim la quantitat de l'ajuda a la rehabilitació d'edifici total individualitzada.  
- Límits a l'ajuda personal (codi UPM-SOVJ-HBFK-42): a la quantitat obtinguda en l'apartat anterior, se li han d'aplicar els límits següents:  
- La quantia de l'ajuda total percebuda (suma de les ajudes amb codis AFE-EDIF, GXM-XNUH-IBQY-94, NEY-AHAM-YZBW-35 i MFY-YNRX-IHZJ-63) en cap cas pot ser superior a la quantitat efectivament gastada pel beneficiari últim, i justificada degudament.  
- La quantia de l'ajuda total percebuda (suma de les ajudes amb codis AFE-EDIF, WAQ-AFCF-KPKE-41, WIV-PPKJ-KUMR-37 i KPN-JQGL-TFXH-56) en cap cas pot ser superior a la quantitat màxima fixada en les bases de les ajudes.  
- La Generalitat, si és el cas, ha de fer les minoracions que hi corresponen per a ajustar la quantia que cal percebre als límits màxims que estableixen les bases de la convocatòria, o la resta de normativa aplicable.  
h) Condicionament a la concessió de l'ajuda per a la rehabilitació d'edificis: la concessió de l'ajuda per vulnerabilitat JRK-SXFG-RDIP-54 està condicionada a la concessió prèvia de l'ajuda per a la rehabilitació d'edificis, i la sol·licitud es considera denegada en qualsevol altre cas.  
  
Base desena. Documentació que cal aportar  
Cal aportar:  
a) Formulari normalitzat de sol·licitud.  
b) Dades justificatives de la situació econòmica de la unitat familiar sol·licitant.  
c) Certificat d'empadronament.  
d) Certificat identificador dels components de la unitat de convivència.  
e) Documentació justificativa dels ingressos de la unitat familiar: declaracions d'IRPF, certificats d'entitats públiques, etc.  
f) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:  
 https://www.gva.es/va/inicio/procedimientos'id\_proc=22543.  
Aquest tràmit és obligatori en el cas d'una persona jurídica i opcional en el cas d'una persona física que no tinga l'obligació de relacionar-se telemàticament amb l'Administració.  
g) Contracte amb un agent o un gestor per a tramitar l'ajuda i, si és el cas, la cessió de crèdit.  
h) Tres ofertes de proveïdors diferents, en els casos de contractacions que superen les quanties del contracte menor (si és el cas).  
  
  
CAPÍTOL III  
Ajuda complementària per a la retirada, la manipulació, el transport i la gestió dels residus d'amiant   
(Codi: ZTU-VCMP-MOGI-12)  
  
Base onzena. Condicions per a la concessió  
1. La regulació dels beneficiaris últims d'aquesta mena d'ajuda és la mateixa que per a l'ajuda de rehabilitació d'edifici (codi: AFE-EDIF), i s'hi afegeixen els requisits que s'exposen a continuació.  
2. La quantia màxima de l'AFE-EDIF pot incrementar-se amb la quantia definida per a l'ajuda a la retirada, la manipulació, el transport i la gestió dels residus d'amiant (codi: RSG-RFBH-UMXV-36), quan concórreguen els elements següents:  
a) Si cal retirar, manipular, transportar i gestionar els residus d'amiant.  
b) Només es poden subvencionar els costos deguts i justificats per a aquesta actuació.  
c) Les actuacions les ha de dur a terme una empresa autoritzada.  
d) La quantia que es percebrà ha de ser, com a màxim, el superior dels valors següents:  
- 1.000 euros per habitatge.  
- 12.000 euros per edifici objecte de rehabilitació.  
e) La metodologia per al càlcul de l'ajuda per amiant NND-IVZT-WOLH-11 serà la que s'exposa en els passos següents:  
- Comparació inicial de valors per a fer el càlcul de l'ajuda AIX-LOZM-QMOR-59: s'ha de realitzar la comparació dels valors següents:  
  
- Nombre d'habitatges multiplicat per la quantitat de 1.000 euros per habitatge.  
- Quantia màxima de 12.000 euros per edifici.  
- Càlcul de l'ajuda PPN-RIZM-WXVG-27: s'ha de triar el valor més alt dels dos valors que estableix el punt anterior, sense que en cap cas es puga superar la quantitat econòmica efectivament gastada en les actuacions d'amiant.  
- Determinació de quantia de l'ajuda AFE-EDIF, en els casos en què hi haja actuacions sobre amiant: es calcula la quantia que corresponga a l'ajuda AFE-EDIF, segons les estipulacions de la resolució, i es distingeixen dos escenaris:  
Escenari 1: si la quantia obtinguda en el càlcul de l'ajuda per amiant UVK-BIQT-RJAK-07 és igual a la quantitat gastada efectivament, el pressupost subvencionable de les obres de rehabilitació de l'edifici no pot incloure el concepte d'amiant, perquè ja està abonat al 100 %.  
  
Escenari 2: si la quantia obtinguda en el càlcul de l'ajuda per amiant LQI-HSYF-OWHQ-32 és inferior a la quantitat gastada efectivament, el pressupost subvencionable de les obres de rehabilitació de l'edifici ha d'incloure la diferència entre la quantitat gastada efectivament en la retirada de l'amiant i la quantia de l'ajuda per amiant ZAV-KNIL-LVFZ-12.  
- Minoracions de quantitat: la Generalitat, si és el cas, ha de fer les minoracions que corresponguen, per a ajustar la quantia que cal percebre als límits màxims establits en les bases de la convocatòria, o en la resta de la normativa aplicable.  
f) Condicionament a la concessió de l'ajuda per a la rehabilitació d'edificis: la concessió de l'ajuda a la retirada, la manipulació, el transport i la gestió dels residus d'amiant (codi: ORA-JETO-JIOA-31) està condicionada a la concessió prèvia de l'ajuda per a la rehabilitació d'edificis, i la sol·licitud es considerarà denegada en qualsevol altre cas.  
  
  
Dotzena. Documentació que cal aportar  
Cal aportar:  
a) Formulari normalitzat de sol·licitud, i la sol·licitud d'aquesta ajuda està integrada en el formulari de la sol·licitud de l'ajuda a edificis, per tal de simplificar la tramitació.  
b) Certificat que l'empresa contractista està inscrita en el Registre d'empreses amb el risc d'amiant (RERA).  
c) Autorització del Pla de treball a la Direcció Territorial d'Economia Sostenible, Sectors Productius, Comerç i Treball.  
d) Documentació justificativa del compliment de les disposicions mínimes de seguretat i salut aplicables als treballs amb el risc d'exposició a amiant, segons el Reial decret 396/2006, de 31 de març, de 2006.  
  
e) Tres ofertes de proveïdors diferents, en els casos de contractacions que superen les quanties del contracte menor (si és el cas).  
f) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
   
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22703.  
Aquest tràmit és obligatori en el cas d'una persona jurídica i opcional en el cas d'una persona física que no tinga l'obligació de relacionar-se telemàticament amb l'Administració.  
  
  
CAPÍTOL IV  
Ajuda complementària de la Generalitat per motius de vulnerabilitat (codi: WVW-EZJQ-PDOS-07)  
  
Base tretzena. Condicions per a la concessió  
1. La regulació dels beneficiaris últims d'aquesta mena d'ajuda és la mateixa que per a les ajudes AFE-EDIF, i s'hi afegeixen els requisits que s'exposen a continuació.  
2. En els casos en què hi haja edificis ocupats per persones amb un alt grau de vulnerabilitat, es pot concedir una ajuda complementària a l'ajuda de rehabilitació d'edificis (codi: AFE-EDIF), que pot arribar fins al 10 % de la inversió realitzada, incloent-hi impostos, sempre que no es puguen compensar, amb càrrec als pressupostos de la Generalitat Valenciana, si es compleixen els requisits següents:  
  
a) La quantitat màxima que a rebre és de 2.000 euros per habitatge, sense que el conjunt de les ajudes rebudes sobrepasse el 100 % del cost subvencionable de l'actuació.  
b) Almenys el 80 % de les unitats de convivència empadronades han de tindre uns ingressos inferiors a tres vegades l'indicador públic de renda d'efectes múltiples (IPREM).  
c) Almenys el 50 % dels habitatges han de constituir el domicili habitual i permanent dels ocupants.  
d) La metodologia per al càlcul de l'ajuda complementària de la Generalitat és la que s'exposa en els passos següents:  
- Determinació del pressupost de l'actuació d'edificis: s'ha de determinar el pressupost de l'actuació, segons la sol·licitud presentada a la Generalitat per a l'ajuda a la rehabilitació d'edificis (codi: AFE-EDIF).  
- Càlcul de l'ajuda: per a calcular la quantia de l'ajuda complementària (codi: YCE-QRDK-TQNY-75), s'ha de fer una comparativa entre els valors següents, i la quantia final resulta ser el menor d'aquests:  
  
- El 10 % de la inversió a executar: s'ha de calcular el 10 % de la inversió que cal executar, incloent-hi impostos, seguint la sol·licitud presentada a la Generalitat per a l'ajuda AFE-EDIF.  
- La quantia màxima de 2.000 euros per habitatge.  
- La quantia de l'ajuda total percebuda (suma de les ajudes amb codis AFE-EDIF, AGF-KBQB-NXUO-48, NGP-HYSQ-ITGI-52 i TNZ-MLLP-VNNC-18) en cap cas pot ser superior a la quantitat efectivament gastada, i justificada degudament.  
- La Generalitat, si és el cas, ha de fer les minoracions que corresponguen per a ajustar la quantia que cal percebre als límits màxims que estableixen les bases de la convocatòria, o la resta de normativa aplicable.  
e) Condicionament a la concessió de l'ajuda per a la rehabilitació d'edificis: la concessió de l'ajuda complementària de la Generalitat amb codi BWE-QHFL-JAXA-71 està condicionada a la concessió prèvia de l'ajuda per a la rehabilitació d'edificis, i la sol·licitud es considerarà denegada en qualsevol altre cas.  
  
Base catorzena. Documentació que cal aportar  
Cal aportar:  
a) Formulari normalitzat de sol·licitud, i la sol·licitud d'aquesta ajuda està integrada en el formulari de la sol·licitud de l'ajuda a edificis, per tal de simplificar la tramitació.  
b) Dades justificatives de la situació econòmica de les unitats de convivència considerades per a la sol·licitud, provant el requisit de ser inferiors a la quantitat de 3 vegades l'IPREM.  
c) Certificat d'empadronament identificador dels components de les unitats de convivència considerades per a la sol·licitud, per tal de demostrar que el 50 % dels habitatges constitueixen el domicili habitual.  
  
d) Tres ofertes de proveïdors diferents, en els casos de contractacions que superen les quanties del contracte menor (si és el cas).  
e) Model de domiciliació bancària degudament formalitzat i signat pel titular del compte o la persona autoritzada en aquest, si és el cas.  
  
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22813.  
Aquest tràmit és obligatori en el cas d'una persona jurídica i opcional en el cas d'una persona física que no tinga l'obligació de relacionar-se telemàticament amb l'Administració.  
  
  
TÍTOL III  
Ajudes del Programa 4 a habitatges  
  
CAPÍTOL I  
Ajudes d'eficiència energètica d'habitatge (codi AFE-VIV)  
  
Base quinzena. Condicions per a la concessió  
1. En el cas que se sol·liciten ajudes per a la millora de l'eficiència energètica d'habitatges, s'han de complir aquestes condicions:  
a) L'habitatge ha de ser el domicili habitual i permanent dels ocupants en el moment de sol·licitar l'ajuda.  
b) S'ha de presentar el certificat d'empadronament corresponent.  
  
2. Es consideren actuacions subvencionables les que es realitzen en habitatges i en les quals s'aconseguisca almenys un dels criteris següents:  
a) Una reducció de la demanda energètica anual global de calefacció i refrigeració d'almenys el 7 %.  
b) Una reducció del consum d'energia primària no renovable d'almenys un 30 %.  
  
Base setzena. Quantia de les ajudes  
Les ajudes per a la millora de l'eficiència energètica d'habitatge es calculen respectant el següent:  
a) Ha de ser del 40 % del cost de l'actuació.  
b) Ha de tindre un límit de 3.000 €.  
c) Per a poder sol·licitar aquestes ajudes, el cost de l'actuació ha de ser igual o superior a 1.000 euros per habitatge.  
d) L'import de l'ajuda total estarà, en qualsevol cas, limitat per l'import màxim que resulte d'aplicar la normativa d'ajudes d'estat, que siga aplicable a la tipologia d'actuació i al tipus de beneficiari.  
  
  
Base dessetena. Destinataris últims  
En el cas de les ajudes per a habitatges (codis AFE-VIV i AFE-EVT), poden ser destinataris últims de les ajudes:  
a) Les persones propietàries, usufructuàries o arrendatàries d'habitatges, tant si són persones físiques com si tenen personalitat jurídica de naturalesa privada o pública.  
b) Les administracions públiques i els organismes i altres entitats de dret públic, així com les empreses públiques i les societats mercantils participades, íntegrament o majoritàriament, per les administracions públiques propietàries dels immobles.  
  
Base dihuitena. Documentació que cal aportar  
1. S'han d'aportar els documents específics següents per a la millora de l'eficiència energètica d'habitatges:  
a) Formulari normalitzat de sol·licitud d'ajudes, en què s'han d'indicar les dades següents:  
- Dades de la persona beneficiària de les ajudes (entitat local o empresa pública o persones físiques o jurídiques), en què cal indicar els cognoms i el nom o la raó social, i també el NIF.  
- Dades del representant (si és el cas) en què s'especifiquen cognoms i nom, NIF, la representació que té, d'acord amb la normativa específica aplicable.  
- Dades de l'agent o el gestor (si és el cas) en què s'especifiquen cognoms, nom i NIF.  
- Dades de l'habitatge que cal rehabilitar en què s'indique l'adreça i la referència cadastral.  
b) Còpia del contracte amb l'agent de la rehabilitació o el gestor de la rehabilitació, si és el cas.  
c) Certificat d'empadronament o autorització per a l'obtenció de les dades relatives a l'empadronament de la persona resident en l'habitatge.  
  
d) Acreditació de la vinculació jurídica existent amb l'habitatge, segons el cas que corresponga de l'enumeració següent:  
- Acreditació, si és el cas, de la condició de persona propietària mitjançant una nota simple del registre de la propietat o l'escriptura de l'habitatge.  
- Acreditació, si és el cas, de la condició de persona usufructuària mitjançant una nota simple del registre de la propietat, l'escriptura de l'habitatge o la certificació del dret d'usdefruit emés pel propietari.  
- Acreditació, en el cas que el sol·licitant de l'ajuda siga la persona arrendatària, que ha obtingut autorització per a fer les obres i cobrar la subvenció que corresponga, bé de la persona propietària, bé de l'assemblea de la cooperativa, pel qual s'aprova l'execució de les obres de rehabilitació objecte de les ajudes.  
e) Projecte o memòria justificativa de l'actuació, d'acord amb els requisits i les estipulacions d'aquestes bases.  
f) Informe d'avaluació de l'edifici (IEEV.CV), amb el contingut que requereix el Decret 53/2018, de 27 d'abril, formalitzat i subscrit per un tècnic competent, i inscrit en el registre autonòmic corresponent, amb caràcter previ a la formalització de la sol·licitud en els casos en què es tracte d'habitatges independents unifamiliars (xalets individuals, cases de poble, masies, alqueries, barraques i altres casos anàlegs, sense divisió horitzontal, i d'ús residencial).  
  
g) Certificats d'eficiència energètica: s'han de presentar dos certificats d'eficiència energètica, i adjuntar-hi obligatòriament l'arxiu digital (XML o similar) utilitzat per a elaborar el certificat d'eficiència energètica, tal com s'exposa a continuació:  
- Certificat d'eficiència energètica de l'habitatge o l'edifici existent en l'estat actual, amb el contingut que requereix el Reial decret 390/2021, d'1 de juny, signat per un tècnic competent i inscrit en el Registre autonòmic de certificació d'eficiència energètica d'edificis.  
  
- Certificat d'eficiència energètica de l'habitatge o l'edifici existent obtingut considerant realitzades les actuacions previstes en el projecte o la memòria, realitzat amb el mateix programa reconegut de certificació que el que s'utilitza per al certificat previ a la intervenció, subscrit per un tècnic competent, en el qual s'acredite el compliment dels requisits establits per a l'obtenció de l'ajuda.  
h) Contracte o oferta signada, pressupost desglossat i l'acceptació expressa d'aquest per part de la comunitat de propietaris o per la persona propietària de l'edifici o de l'habitatge, que ha de complir els requisits següents:  
- El pressupost ha d'estar fixat per partides, mesuraments, preus unitaris i totals, amb l'IVA desglossat corresponent.  
- En el full resum per capítols han de constar la signatura i el segell de l'empresa, el NIF i la data.  
i) Sol·licitud i/o llicència urbanística, autorització municipal o compromís de presentar-la durant els tres mesos següents a comptar de la data de la notificació de la resolució de concessió, quan siga necessària d'acord amb la normativa aplicable.  
j) Tres ofertes de proveïdors diferents, en els casos de contractacions que superen les quanties del contracte menor (si és el cas).  
k) Document de cessió del cobrament, en el cas d'agents de la rehabilitació que siguen perceptors directes de les ajudes.  
l) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22423.  
Aquest tràmit és obligatori en el cas d'una persona jurídica i opcional en el cas d'una persona física que no tinga l'obligació de relacionar-se telemàticament amb l'Administració.  
m) Reportatge fotogràfic en color previ a l'inici de les actuacions de totes les zones que resultaran afectades per les actuacions de rehabilitació identificades correctament, així com de la façana principal de l'edifici. Tots els elements han d'estar indicats a peu de foto, de manera que es puguen identificar fàcilment en qualsevol dels documents presentats.  
  
n) Certificat de l'inici de les obres signat per un tècnic titulat competent o acta de replantejament, signat i datat pel director de l'obra empresa constructora i amb el vistiplau de la propietat (aquest requisit només s'aplica en els casos en què les obres ja estiguen iniciades).  
o) Declaracions responsables subscrites pel beneficiari últim de les ajudes relatives a:  
- Declaració responsable de no danyar significativament el medi ambient (DNSH).  
- Declaració responsable d'absència de conflicte d'interessos (DACI), segons el model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
- Declaració responsable de compromís de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
- Declaració responsable de compliment de la normativa relativa d'ajudes d'estat, de minimis i doble finançament.  
- Declaració responsable del compliment del Reglament (UE) 651/2014, de 17 de juny, pel qual es declaren categories d'ajudes determinades compatibles amb el mercat interior en aplicació dels articles 107 i 108 del tractat.  
- Declaració responsable de compromís en relació amb l'execució d'actuacions del Pla de recuperació, transformació i resiliència (PRTR).  
p) Declaració responsable d'entitats que tinguen la condició de poder adjudicador i siguen destinatàries últimes: han d'informar sobre les dades de contractistes i els subcontractistes, si és el cas.  
q) Declaració del tècnic competent en què es manifeste la seua competència per a les actuacions que cal dur a terme.  
r) Documentació substitutòria de l'autorització que l'Administració recapte electrònicament la documentació necessària per a tramitar l'expedient: en els casos en què les persones sol·licitants, en aplicació del que estableix l'article 28 de la Llei 39/2015, del procediment administratiu comú de les administracions públiques, manifesten oposició a autoritzar que l'Administració recapte electrònicament la documentació necessària per a tramitar l'expedient, han d'aportar, a més:  
  
- NIF de la part sol·licitant.  
- Certificats d'estar al corrent de les obligacions tributàries i d'ingressos obtinguts emesos per l'Agència Tributària i per la conselleria competent en matèria d'hisenda.  
- Certificats d'estar al corrent de les seues obligacions amb la Seguretat Social i d'ingressos obtinguts emesos per la Tresoreria General de la Seguretat Social.  
  
  
CAPÍTOL II   
Ajudes per a l'envolupant tèrmica (codi AFE-EVT)  
  
Base denovena. Condicions per a la concessió  
1. La regulació dels beneficiaris últims d'aquesta mena d'ajuda és la mateixa que per a les ajudes AFE-VIV, i s'hi afegeixen els requisits que s'exposen a continuació.  
2. En les ajudes per a la modificació o la substitució d'elements constructius de l'envolupant tèrmica per a adequar les característiques d'aquests als valors límit de transmitància tèrmica i de permeabilitat a l'aire, es consideren subvencionables les actuacions que complisquen tots els criteris següents:  
a) L'actuació ha de consistir en una modificació o una substitució d'elements constructius de l'envolupant tèrmica.  
b) La finalitat de l'actuació ha de ser per a adequar les característiques als valors límit de transmitància tèrmica i de permeabilitat a l'aire quan siga procedent, establits en les taules 3.1.1.a-HE1 i 3.1.3.a-HE1, del document bàsic DB HE d'estalvi d'energia del Codi Tècnic de l'Edificació.  
3. Es pot concedir una ajuda per a la modificació o la substitució d'elements constructius de l'envolupant tèrmica per a adequar les característiques d'aquests als valors límit de transmitància tèrmica i de permeabilitat a l'aire (codi: AFE-EVT), sempre que es complisquen els requisits següents:  
a) Ha de ser del 40 % del cost de l'actuació.  
b) Ha de tindre un límit de 3.000 €.  
c) Per a poder sol·licitar aquestes ajudes el cost de l'actuació ha de ser igual o superior a 1.000 euros per habitatge.  
d) L'import de l'ajuda total ha d'estar, en qualsevol cas, limitat per l'import màxim que resulte d'aplicar la normativa d'ajudes d'estat, que siga aplicable a la tipologia d'actuació i al tipus de beneficiari.  
  
  
Base vintena. Documentació que cal aportar  
1. La documentació que s'ha d'aportar és:  
a) Formulari normalitzat de sol·licitud d'ajudes, en què s'han d'indicar les dades següents:  
- Dades de la persona beneficiària de les ajudes (entitat local o empresa pública o persones físiques o jurídiques), en què cal indicar els cognoms i el nom o la raó social, i també el NIF.  
- Dades del representant (si és el cas) en què s'especifiquen cognoms i nom, NIF, la representació que exerceix, d'acord amb la normativa específica aplicable.  
- Dades de l'agent o el gestor, en què cal especificar els cognoms, el nom i el NIF.  
- Dades de l'edifici o els edificis que s'han de rehabilitar, en què s'han d'indicar l'adreça i la referència cadastral.  
b) Memòria justificativa amb:  
- Fitxes tècniques dels elements modificats i/o substituïts.  
- Plànols amb els elements que s'han canviat amb nomenclatura homogènia en tota la documentació.  
- Superfície construïda, superfície útil i justificació davant de discrepàncies entre els valors de l'alçament, el cadastre o altres documents.  
  
c) Sol·licitud d'autorització urbanística o la declaració responsable corresponent.  
d) Contracte o oferta d'actuacions i d'altres despeses (honoraris).  
e) Tres ofertes de proveïdors diferents, en els casos de contractacions que superen les quanties del contracte menor (si és el cas).  
f) Certificats d'eficiència energètica: s'han de presentar dos certificats d'eficiència energètica, i adjuntar-hi obligatòriament l'arxiu digital (XML o similar) utilitzat per a elaborar el certificat d'eficiència energètica, tal com s'exposa a continuació:  
- Certificat d'eficiència energètica de l'habitatge o l'edifici existent en l'estat actual, amb el contingut que requereix el Reial decret 390/2021, d'1 de juny, signat per un tècnic competent i inscrit en el Registre autonòmic de certificació d'eficiència energètica d'edificis.  
  
- Certificat d'eficiència energètica de l'habitatge o l'edifici existent obtingut considerant realitzades les actuacions previstes en el projecte o la memòria, realitzat amb el mateix programa reconegut de certificació que el que s'utilitza per al certificat previ a la intervenció, subscrit per un tècnic competent, en el qual s'acredite el compliment dels requisits establits per a l'obtenció de l'ajuda.  
g) Reportatge fotogràfic en color de totes les zones que resultaran afectades per les actuacions de rehabilitació identificades correctament, així com de la façana principal de l'edifici. Tots els elements han d'estar indicats a peu de foto, de manera que es puguen identificar fàcilment en qualsevol dels documents presentats.  
  
h) Informe d'avaluació de l'edifici (IEEV.CV), amb el contingut que requereix el Decret 53/2018, de 27 d'abril, formalitzat i subscrit per un tècnic competent i inscrit en el registre autonòmic corresponent, amb caràcter previ a la formalització de la sol·licitud, en els casos en què es tracte d'habitatges independents unifamiliars (xalets individuals, cases de poble, masies, alqueries, barraques i altres casos anàlegs, sense divisió horitzontal, i d'ús residencial).  
  
i) Certificat d'inici d'obres, si és el cas.  
j) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
Cal indicar que han de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22760.  
Aquest tràmit és obligatori en el cas d'una persona jurídica i opcional en el cas d'una persona física que no té l'obligació de relacionar-se telemàticament amb l'Administració.  
k) Declaració del tècnic competent en què es manifeste la seua competència per a les actuacions que cal dur a terme, si és el cas.  
l) Declaracions responsables subscrites pel beneficiari últim de les ajudes relatives a:  
- Declaració responsable de no danyar significativament el medi ambient (DNSH).  
- Declaració responsable d'absència de conflicte d'interessos (DACI), segons el model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
- Declaració responsable de compromís de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
- Declaració responsable de compliment de la normativa relativa d'ajudes d'estat, de minimis i doble finançament.  
- Declaració responsable del compliment del Reglament (UE) 651/2014, de 17 de juny, pel qual es declaren categories d'ajudes determinades compatibles amb el mercat interior en aplicació dels articles 107 i 108 del tractat.  
- Declaració responsable de compromís en relació amb l'execució d'actuacions del Pla de recuperació, transformació i resiliència (PRTR).  
  
  
  
TÍTOL IV  
Ajudes del Programa 5 per a la redacció del llibre de l'edifici i d'elaboració de projectes tècnics  
  
CAPÍTOL I  
Ajudes per a l'elaboració de projectes tècnics (codi AFE-PYT)  
  
Base vint-i-unena. Condicions per a la concessió  
1. En el cas que se sol·liciten ajudes per a l'elaboració de projectes tècnics de rehabilitació integral d'edificis (codi: AFE-PYT), s'han de complir els paràmetres següents:  
a) L'ajuda està destinada a elaborar projectes tècnics de rehabilitació d'edificis en què l'actuació proposada acredite els requisits de millora de l'eficiència energètica establits en aquesta resolució per a les ajudes per a la rehabilitació d'edificis (codi: AFE-EDIF).  
  
b) Només són subvencionables els projectes en edificis plurifamiliars (mai en edificis unifamiliars).  
c) La concessió d'aquesta ajuda implica l'obligació de presentar la sol·licitud d'ajudes per a la rehabilitació d'edificis (codi: AFE-EDIF) en els tres mesos següents a la data de notificació de la concessió, i que aquesta ajuda es concedisca.  
d) En cas que no se sol·licite l'ajuda a la rehabilitació d'edificis (codi: AFE-EDIF) o les actuacions no s'arriben a fer, s'efectuarà la revocació de l'ajuda i el reintegrament d'aquesta.  
2. Es pot concedir una ajuda per a elaborar projectes tècnics de rehabilitació integral d'edificis (codi: AFE-EVT), sempre que es complisquen els requisits següents:  
a) La quantia màxima de la subvenció serà de:  
- 4.000 euros, més una quantitat de 700 euros per habitatge en edificis plurifamiliars de fins a 20 habitatges.  
- 12.000 euros, més una quantitat de 300 euros per habitatge, amb una quantia màxima de subvenció de 30.000 euros en edificis plurifamiliars de més de 20 habitatges.  
b) La quantia de l'ajuda no pot superar en cap cas el cost total, excloent-ne els impostos.  
c) Els edificis objecte de les actuacions subvencionables a través d'aquest programa han de complir els requisits següents:  
- Estar finalitzats abans de l'any 2000.  
- Almenys el 50 % de la superfície construïda sobre rasant, excloent-ne la planta baixa o les plantes inferiors, si té o tenen altres usos compatibles, ha de tindre un ús residencial d'habitatge.  
d) Els dos requisits esmentats anteriorment es poden acreditar mitjançant l'escriptura, una nota simple registral o la consulta descriptiva i gràfica de les dades cadastrals.  
  
Base vint-i-dosena. Destinataris últims  
1. En el cas de les ajudes per a la implantació i la generalització del llibre de l'edifici existent per a la rehabilitació (codi: AFE-LDE) i l'elaboració de projectes tècnics de rehabilitació integral d'edificis (codi: AFE-PYT), poden ser destinataris últims de les ajudes:  
a) Els propietaris o usufructuaris d'habitatges en edificis existents de tipologia residencial d'habitatge col·lectiu, tant si són persones físiques com si tenen personalitat jurídica de naturalesa privada o pública.  
  
b) Les administracions públiques i els organismes i altres entitats de dret públic, així com les empreses públiques i les societats mercantils participades, íntegrament o majoritàriament, per les administracions públiques propietàries dels immobles.  
c) Les comunitats de propietaris o les agrupacions de comunitats de propietaris constituïdes segons el que disposa l'article 5 de la Llei 49/1960, de 21 de juliol, de propietat horitzontal.  
d) Les persones propietàries que, de manera agrupada, posseïsquen edificis que reunisquen els requisits que estableix l'article 396 del Codi Civil i no hagen atorgat el títol constitutiu de propietat horitzontal.  
  
e) Les societats cooperatives d'habitatges compostes de manera agrupada per persones propietàries d'habitatges o edificis que reunisquen els requisits que estableix l'article 396 del Codi Civil, així com per les persones propietàries que conformen comunitats de propietaris o agrupacions de comunitats de propietaris constituïts segons el que disposa l'article 5 de la Llei 49/1960, de 21 de juliol, de propietat horitzontal, i per cooperatives en règim de cessió d'ús dels seus habitatges.  
  
  
Base vint-i-tresena. Documents que cal aportar  
Cal aportar per a totes les sol·licituds la documentació següent:  
  
a) Formulari normalitzat de sol·licitud d'ajudes, en què s'han d'indicar les dades següents:  
- Dades de la persona beneficiària de les ajudes (comunitat de propietaris, agrupació de comunitats de propietaris, entitat local o empresa pública o persones físiques o jurídiques), en què cal indicar els cognoms i el nom o la raó social, i també el NIF.  
- Dades del representant (si és el cas), en què cal especificar els cognoms i el nom i el NIF.  
- Dades de l'agent o el gestor (si és el cas), en què s'especifiquen cognoms, nom i NIF.  
- Dades de l'edifici que cal rehabilitar, en què se n'indique l'adreça i la referència cadastral.  
- Nombre d'habitatges i, si és el cas, dels locals de l'edifici que cal rehabilitar, en què s'ha d'indicar la superfície construïda i el nombre d'altures, incloent-hi la planta baixa.  
b) Còpia o còpies de l'acta o el certificat del secretari o administrador, si és el cas, en què consten:  
- El nomenament del representant autoritzat per a sol·licitar la subvenció.  
- L'acord de la comunitat pel qual es formalitza el contracte amb l'agent de la rehabilitació o el gestor de la rehabilitació.  
- L'acord de la comunitat, de les comunitats de propietaris degudament agrupades, o de l'assemblea de la cooperativa, pel qual s'aprova l'actuació objecte de les ajudes.  
c) Còpia del contracte amb l'agent de la rehabilitació o el gestor de la rehabilitació, si és el cas.  
d) Document de cessió del cobrament, en el cas d'agents de la rehabilitació que siguen perceptors directes de les ajudes.  
e) Tres ofertes de proveïdors diferents, en els casos de contractacions que superen les quanties del contracte menor (si és el cas).  
f) Projecte o memòria justificativa de l'actuació, d'acord amb els requisits i les estipulacions d'aquesta resolució.  
En la sol·licitud pot presentar-se, inicialment, de manera alternativa una memòria justificativa de l'actuació proposada.  
La documentació mínima d'aquesta memòria és la descripció, el pressupost desglossat per àmbits d'actuació i els plànols. Així mateix, en la documentació del projecte d'actuació o en la memòria justificativa de l'actuació, segons corresponga, s'ha d'incloure l'estalvi de consum d'energia primària no renovable estimat respecte de la situació inicial i la quantia de l'ajuda sol·licitada.  
S'ha de comptar amb la conformitat del destinatari últim.  
g) Certificats d'eficiència energètica: s'han de presentar dos certificats d'eficiència energètica, i adjuntar-hi obligatòriament l'arxiu digital (XML o similar) utilitzat per a elaborar el certificat d'eficiència energètica, tal com s'exposa a continuació:  
- Certificat d'eficiència energètica de l'habitatge o l'edifici existent en l'estat previ a l'actuació, amb el contingut que requereix el Reial decret 390/2021, d'1 de juny, signat per un tècnic competent i inscrit en el Registre autonòmic de certificació d'eficiència energètica d'edificis.  
  
- Certificat d'eficiència energètica de l'habitatge o l'edifici existent obtingut considerant executades les actuacions previstes en el projecte o en la memòria, elaborat amb el mateix programa i versió, que serà la vigent en el moment en què es redacte el projecte o la memòria justificatius de la millora energètica aconseguida, reconegut de certificació que el que s'utilitza per al certificat previ a la intervenció, subscrit per un tècnic competent, en el qual s'acredite el compliment dels requisits establits per a obtindre l'ajuda.  
h) Una avaluació favorable d'adequació o, si és el cas, una declaració responsable del compliment del principi de «no causar un perjudici significatiu al medi ambient» en el sentit que estableix l'apartat 6 de l'article 2 del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
i) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22953.  
Aquest tràmit és obligatori en el cas d'una persona jurídica i opcional en el cas d'una persona física que no tinga l'obligació de relacionar-se telemàticament amb l'Administració.  
j) Reportatge fotogràfic en color de totes les zones que resultaran afectades per les actuacions de rehabilitació identificades correctament, així com de la façana principal de l'edifici.  
Tots els elements han d'estar indicats a peu de foto, de manera que es puguen identificar fàcilment en qualsevol dels documents presentats.  
  
k) Escriptura, nota simple registral o consulta descriptiva i gràfica de les dades cadastrals.  
l) Declaracions responsables:  
- Declaració responsable de no danyar significativament el medi ambient (DNSH).  
- Declaració responsable d'absència de conflicte d'interessos (DACI), segons el model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
- Declaració responsable de compromís de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia europea i les autoritats nacionals competents exercisquen les seues competències.  
- Declaració responsable de compliment de la normativa relativa d'ajudes d'estat, de minimis i doble finançament.  
- Declaració responsable del compliment del Reglament (UE) 651/2014, de 17 de juny, pel qual es declaren categories d'ajudes determinades compatibles amb el mercat interior en aplicació dels articles 107 i 108 del tractat.  
- Declaració responsable de compromís en relació amb l'execució d'actuacions del Pla de recuperació, transformació i resiliència (PRTR).  
  
  
  
CAPÍTOL II  
Ajudes per a la implantació del llibre de l'edifici existent   
(codi AFE-LDE)  
  
Base vint-i-quatrena. Condicions per a la concessió  
1. En el cas que se sol·liciten ajudes per a la implantació i la generalització del llibre de l'edifici existent per a la rehabilitació (codi: AFE-LDE), s'exigeix que la redacció del llibre de l'edifici existent continga, de manera detallada, els aspectes que indica l'annex I del Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència, i que es refereixen a la informació següent:  
a) Bloc I:  
1r. Característiques constructives de l'edifici, l'estat de conservació i manteniment i les deficiències constructives funcionals, de seguretat i d'habitabilitat observades.  
2n. El comportament energètic de l'edifici, mitjançant el certificat d'eficiència energètica, signat pel tècnic competent.  
3r. Les instruccions d'ús i manteniment de l'edifici i les seues instal·lacions.  
b) Bloc II:  
1r. El diagnòstic del potencial de millora de les prestacions de l'edifici, en relació amb els requisits bàsics definits en la LOE.  
2n. Un pla d'actuacions per a la renovació de l'edifici que permeta aconseguir el nivell òptim de millora, mitjançant una intervenció, si és el cas, per fases, prioritzada i valorada econòmicament.  
El pla d'actuacions ha d'incloure específicament mesures o conjunts de mesures que permeta aconseguir un estalvi en consum d'energia primària no renovable superior al 30 %, amb la indicació de l'estalvi estimat en cada cas. Es plantejaran mesures o conjunts de mesures per a cadascun dels tres nivells que estableixen els articles 15 i 34 del Reial decret 853/2021, de 5 d'octubre.  
2. La regulació dels beneficiaris últims d'aquesta mena d'ajuda és la mateixa que per a les ajudes AFE-EDIF, i s'hi afegeixen els requisits que s'exposen a continuació.  
3. Es pot concedir una ajuda a la implantació i la generalització del llibre de l'edifici existent per a la rehabilitació (codi: AFE-LDE), sempre que es complisquen els requisits següents:  
a) La quantia màxima de la subvenció ha de ser de:  
- 700 euros, més una quantitat de 60 euros per habitatge en cas d'edificis plurifamiliars de fins a 20 habitatges.  
- 1.100 euros, més una quantitat de 40 euros per habitatge, amb una quantia màxima de subvenció de 3.500 euros en cas d'edificis plurifamiliars de més de 20 habitatges.  
b) Si no es disposa de la Inspecció Tècnica de l'Edifici, de l'Informe d'avaluació de l'edifici d'habitatges de la Comunitat Valenciana, l'ajuda pot incrementar-se fins a un 50 %.  
c) Els edificis objecte de les actuacions subvencionables a través d'aquest programa han de complir els requisits següents:  
- Estar finalitzats abans de l'any 2000.  
- Almenys el 50 % la superfície construïda sobre rasant, excloent-ne la planta baixa o les plantes inferiors, si té o tenen altres usos compatibles, ha de tindre un ús residencial d'habitatge.  
d) Els dos requisits esmentats es poden acreditar mitjançant l'escriptura, una nota simple registral o la consulta descriptiva i gràfica de les dades cadastrals.  
  
Base vint-i-cinquena. Documentació que cal presentar  
Cal aportar per a totes les sol·licituds la documentació següent:  
  
a) Formulari normalitzat de sol·licitud d'ajudes, en què s'han d'indicar les dades següents:  
- Dades de la persona beneficiària de les ajudes (comunitat de propietaris, agrupació de comunitats de propietaris, entitat local o empresa pública o persones físiques o jurídiques), en què cal indicar els cognoms i el nom o la raó social, i també el NIF.  
- Dades del representant (si és el cas), en què cal especificar els cognoms i el nom i el NIF.  
- Dades de l'agent o el gestor, en què cal especificar els cognoms, el nom i el NIF.  
- Dades de l'edifici que cal rehabilitar, en què se n'indique l'adreça i la referència cadastral.  
- Nombre d'habitatges i, si és el cas, dels locals de l'edifici que cal rehabilitar, en què s'ha d'indicar la superfície construïda i el nombre d'altures, incloent-hi la planta baixa.  
b) Còpia o còpies de l'acta o el certificat del secretari o administrador, si és el cas, en què conste:  
- El nomenament del representant autoritzat per a sol·licitar la subvenció.  
- L'acord de la comunitat pel qual es formalitza el contracte amb l'agent de la rehabilitació o el gestor de la rehabilitació.  
- L'acord de la comunitat, de les comunitats de propietaris degudament agrupades, o de l'assemblea de la cooperativa, pel qual s'aprova l'actuació objecte de les ajudes.  
c) Còpia del contracte amb l'agent de la rehabilitació o el gestor de la rehabilitació, si és el cas.  
d) Document de cessió del cobrament, en el cas d'agents de la rehabilitació que siguen perceptors directes de les ajudes.  
e) Tres ofertes de proveïdors diferents, en els casos de contractacions que superen les quanties del contracte menor (si és el cas).  
f) Llibre de l'edifici existent per a la rehabilitació de l'edifici, que ha de comptar amb la conformitat del destinatari últim.  
En la sol·licitud pot presentar-se, inicialment, de manera alternativa una memòria justificativa de l'actuació proposada.  
La documentació mínima d'aquesta memòria és la descripció, el pressupost desglossat per àmbits d'actuació i els plànols. Així mateix, en la documentació del projecte d'actuació o en la memòria justificativa de l'actuació, segons corresponga, s'ha d'incloure l'estalvi de consum d'energia primària no renovable estimat respecte de la situació inicial i la quantia de l'ajuda sol·licitada.  
g) Certificat d'eficiència energètica de l'edifici existent en l'estat actual, amb el contingut que requereix el Reial decret 390/2021, d'1 de juny, signat per un tècnic competent i inscrit en el registre de l'òrgan competent de la comunitat autònoma, o sol·licitud del registre quan ho permeta la convocatòria corresponent.  
h) Una avaluació favorable d'adequació o, si és el cas, una declaració responsable del compliment del principi de «no causar un perjudici significatiu al medi ambient» en el sentit que estableix l'apartat 6 de l'article 2 del Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència.  
i) Model de domiciliació bancària formalitzat degudament i signat pel titular del compte o la persona autoritzada en aquest, si és el cas.  
  
Cal indicar que s'ha de fer el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
L'enllaç és:   
https://www.gva.es/va/inicio/procedimientos'id\_proc=22936.  
Aquest tràmit és obligatori en el cas d'una persona jurídica i és opcional en el cas d'una persona física que no té l'obligació de relacionar-se telemàticament amb l'Administració.  
j) Reportatge fotogràfic en color de totes les zones que resultaran afectades per les actuacions de rehabilitació identificades correctament, així com de la façana principal de l'edifici.  
Tots els elements han d'estar indicats a peu de foto, de manera que es puguen identificar fàcilment en qualsevol dels documents presentats.  
  
k) Escriptura, nota simple registral o consulta descriptiva i gràfica de les dades cadastrals.  
l) Declaracions responsables:  
- Declaració responsable de no danyar significativament el medi ambient (DNSH).  
- Declaració responsable d'absència de conflicte d'interessos (DACI), segons el model A de l'annex IV de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència.  
- Declaració responsable de compromís de concedir els drets i els accessos necessaris per a garantir que la Comissió, l'OLAF, el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
- Declaració responsable de compliment de la normativa relativa d'ajudes d'estat, de minimis i doble finançament.  
- Declaració responsable del compliment del Reglament (UE) 651/2014, de 17 de juny, pel qual es declaren categories d'ajudes determinades compatibles amb el mercat interior en aplicació dels articles 107 i 108 del tractat.  
- Declaració responsable de compromís en relació amb l'execució d'actuacions del Pla de recuperació, transformació i resiliència (PRTR).  
  
  
  
TÍTOL V  
Disposicions comunes a les sol·licituds d'ajudes  
  
Base vint-i-sisena. Obligació de sol·licitar un mínim de tres ofertes  
  
1. Quan l'import de la despesa subvencionable supere les quanties que estableix la vigent Llei de contractes del sector públic per al contracte menor, el beneficiari haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a l'obra, la prestació del servei o el lliurament del bé, llevat que per les seues característiques especials no hi haja en el mercat un nombre suficient d'entitats que el realitzen, el presten o el subministren, o llevat que la despesa s'haja realitzat amb anterioritat a la sol·licitud de la subvenció.  
2. L'elecció entre les ofertes presentades, que hauran d'aportar-se en la justificació o, si és el cas, en la sol·licitud de subvenció, es durà a terme d'acord amb criteris d'eficiència i economia, i l'elecció ha de justificar-se expressament en una memòria quan no recaiga en la proposta econòmica més avantatjosa.  
3. A títol informatiu, a la data de publicació d'aquesta convocatòria, les quanties dels contractes menors (sense IVA) en la vigent Llei de contractes del sector públic són:  
a) Inferior a 40.000 euros per als contractes d'obres.  
b) Inferior a 15.000 euros per als contractes de subministraments i serveis.  
4. En aplicació del precepte anterior, i a efectes aclaridors, la realització de qualsevol dels contractes que s'executen en l'actuació, i que supere aquestes quanties econòmiques, implicarà la necessitat de presentar tres ofertes.  
5. S'exceptuen d'aquesta obligació els contractes que s'hagen formalitzat en data anterior a la publicació de les bases de la convocatòria.  
  
6. No s'estableix cap límit a la subcontractació, sempre que els subcontractistes complisquen les condicions establides per als contractistes en matèria d'obligacions derivades del PRTR i/o l'MRR.  
  
Base vint-i-setena. Còmput d'ingressos i criteris de vulnerabilitat  
  
1. Quan les persones destinatàries últimes siguen persones físiques o unitats de convivència constituïdes per diverses persones físiques, la determinació dels ingressos de la persona o la unitat, a l'efecte de la seua valoració per a obtindre l'ajuda, si és el cas, s'atindrà a la regulació següent:  
a) Es partirà de les quanties de la base imposable general i de l'estalvi, que regulen els articles 48 i 49 respectivament, de la Llei 35/2006, de 28 de novembre, de l'Impost sobre la Renda de les Persones Físiques, corresponent a les dades fiscals més recents disponibles en el moment de la sol·licitud de l'ajuda corresponent.  
b) Excepcionalment i davant de la no disposició de dades fiscals recents, es podran sol·licitar altres informacions, incloent-hi una declaració responsable sobre els seus ingressos, a l'efecte de determinar els ingressos reals de la persona o la unitat de convivència que resulte destinatari últim.  
c) La quantia resultant es convertirà en nombre de vegades l'IPREM, referit a catorze pagues, en vigor durant el període al qual es referisquen els ingressos avaluats.  
2. A l'efecte d'aquesta resolució, es consideraran membres de la unitat de convivència el conjunt de persones que habiten i gaudeixen un habitatge de manera habitual i permanent, independentment de la relació existent entre elles.  
3. Es considera que una unitat de convivència és vulnerable quan la suma dels ingressos de tots els membres és inferior al nombre de vegades l'indicador públic de renda d'efectes múltiples (IPREM), referit a catorze pagues, que s'indica en el quadre següent:  
  
Composició de la unitat de convivència  
Sense menors o sense a persones amb grau de discapacitat igual o superior al 33 %: 2,0 IPREM  
Amb 1 menor o persona amb grau de discapacitat igual o superior al 33 % 2,5 IPREM  
Amb 2 menors o persones amb grau de discapacitat igual o superior al 33 % 2,7 IPREM  
Amb 3 o més menors o persones amb grau de discapacitat igual o superior al 33 % 3,0 IPREM  
  
  
Base vint-i-huitena. Obligacions d'ajudes d'estat i de minimis  
1. Les ajudes concedides als beneficiaris finals que siguen empreses o desenvolupen una activitat comercial o mercantil, i els siga aplicable la normativa d'ajudes d'estat, per a la realització d'inversions destinades a mesures d'eficiència energètica i per a la promoció de l'energia procedent de fonts renovables, estaran sotmeses als requisits i els límits establits en:  
a) El Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat.  
b) El Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis. Així mateix, si és el cas, serà aplicable el que estableix el «Marc nacional temporal relatiu a les mesures d'ajuda a empreses i autònoms consistents en subvencions directes, bestretes reembossables, avantatges fiscals, garanties de préstecs i bonificacions de tipus d'interés en préstecs destinats a donar suport a l'economia en el context de l'actual brot de covid-19».  
2. Les ajudes concedides als beneficiaris que siguen empreses o desenvolupen activitat comercial o mercantil, i els siga aplicable la normativa d'ajudes d'estat, per a la realització d'inversions destinades a mesures d'eficiència energètica i per a la promoció de l'energia procedent de fonts renovables, estaran sotmeses als següents requisits i límits:  
  
a) Quan la suma de l'import de les ajudes concedides en els últims tres anys fiscals i de la quantia d'ajuda sol·licitada en aquesta convocatòria siga inferior a 200.000 euros, s'aplicarà el que disposa el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis.  
b) Quan la suma de l'import de les ajudes concedides en els últims tres anys fiscals i de la quantia d'ajuda sol·licitada en aquesta convocatòria siga igual o superior a 200.000 euros, s'aplicarà el que es disposa en el Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del tractat, i s'aplicarà l'exempció corresponent a les ajudes a la inversió destinades a mesures d'eficiència energètica (article 38).  
A l'efecte, hauran de presentar una declaració responsable relativa a totes les ajudes concedides que especifique el compliment dels límits establits, l'exercici fiscal en curs i els dos exercicis fiscals anteriors.  
  
Així mateix, hauran de presentar una declaració responsable que l'empresa no està en crisi d'acord amb la definició d'«empresa en crisi» que estableix l'apartat 18 de l'article 2 del Reglament (UE) núm. 651/2014, de 17 de juny, de 2014.  
3. A l'efecte de respectar els límits màxims de les ajudes establides per la normativa de la Unió Europea, els destinataris últims de les ajudes hauran de presentar una declaració responsable relativa a totes les ajudes concedides, que especifique el compliment dels límits establits. Així mateix, hauran de presentar una declaració responsable que l'empresa no està en crisi d'acord amb la definició d'«empresa en crisi» que estableix l'apartat 18 de l'article 2 del Reglament (UE) núm. 651/2014, de 17 de juny de 2014.  
  
Base vint-i-novena. Obligacions i responsabilitats en matèria d'informació, comunicació i publicitat  
1. Els destinataris últims de les ajudes estan subjectes a les obligacions d'informació, comunicació i publicitat que estableix l'article 34 del Reglament (UE) 2021/241, del Parlament Europeu i del Consell, de 12 de febrer de 2021, i la normativa europea i nacional que el desplegue.  
  
2. S'haurà d'incloure de manera visible la participació de la Unió Europea, el Ministeri de Transports, Mobilitat i Agenda Urbana, la Generalitat i l'ajuntament corresponent en els cartells descriptius exteriors de la promoció i en les plaques commemoratives permanents que, si és el cas, s'instal·len.  
3. En particular, en les mesures d'informació i comunicació de les actuacions que desenvolupen les inversions (cartells informatius, plaques, publicacions impreses i electròniques, material audiovisual, pàgines web, anuncis i insercions en premsa, certificats, etc.), s'hauran d'incloure els logotips següents:  
a) L'emblema de la Unió Europea.  
b) Juntament amb l'emblema de la Unio, s'inclourà el text «Finançat per la Unio Europea-Next Generation EU».  
c) S'hauran de tindre en compte les normes gràfiques i els colors normalitzats que estableix l'annex II del Reglament d'execució 821/2014. També es pot consultar la pàgina web següent:  
http://publications.europa.eu/code/es/es-5000100.htm  
I descarregar diversos exemples de l'emblema en:  
https://europa.eu/european-union/about-eu/symbols/flag\_es#-download  
4. Tots els cartells informatius i les plaques s'hauran de col·locar en un lloc ben visible i d'accés al public.  
5. D'acord amb l'article 132 del Reglament (UE, Euratom) 2018/1046, del Parlament Europeu i del Consell, de 18.07.2018 (DOUE 30.07.2018), els perceptors i destinataris últims de les ajudes mantindran i conservaran la documentació concernent a la subvenció, així com els registres i els documents en format electrònic, durant un període de cinc anys a partir del cobrament de l'ajuda. Aquest període serà de tres anys si l'ajuda és d'un import inferior o igual a 60.000 EUR.  
  
6. Els documents es conservaran bé en forma d'originals, o de còpies compulsades d'originals, bé en suports de dades comunament acceptats, entre aquests versions electròniques de documents originals o documents existents únicament en versió electrònica. Quan n'hi haja versions electròniques, no seran necessaris originals si aquests documents compleixen els requisits legals aplicables perquè puguen considerar-se equivalents a originals i fiables a l'efecte d'auditoria.  
  
7. Per a complir el que estableix l'Ordre HFP/1030/2021, de 29 de setembre, s'ha aprovat, mitjançant la Resolució de 6 de juny de 2022, el Pla de mesures antifrau de la Vicepresidència Segona i Conselleria d'Habitatge i Arquitectura Bioclimàtica en l'execució de mesures finançades pel Mecanisme de recuperació i resiliència (MRR) en el marc del Pla de recuperació, transformació i resiliència (PRTR), que es troba disponible en la pàgina web següent:  
  
https://habitatge.gva.es/va/web/arquitectura/fons-europeus-per-a-la-rehabilitaci%C3 %B3-d-habitatges-2023  
  
Base trentena. Objectius CID  
1. En compliment dels objectius que estableix l'annex a la Decisió d'execució del Consell (CID, per les sigles en anglés), de 16 de juny de 2021, relativa a l'aprovació de l'avaluació del Pla de recuperació, transformació i resiliència d'Espanya, la concessió i l'execució de les ajudes d'aquest programa donarà suport al compliment dels següents objectius en l'àmbit estatal:  
a) Objectiu núm. 27 del CID: finalització de les actuacions de renovació d'habitatges, amb un estalvi mitjà d'almenys un 30 % d'energia primària (231.000 actuacions de renovació en, almenys, 160.000 habitatges únics), en el quart trimestre de 2023.  
b) Objectiu 29 del CID: finalització de les actuacions de renovació d'habitatges, amb un estalvi mitjà de, almenys, un 30 % d'energia primària (510.000 actuacions de renovació en, almenys, 355.000 habitatges únics), en el segon trimestre de 2026.  
2. Tots dos objectius es troben inclosos en el component 2, «Implementació de l'Agenda Urbana Espanyola: Pla de rehabilitació i regeneració urbana». El finançament d'aquest component procedeix de la partida pressupostària 80.72.00.155I.809 de la Llei de pressupostos generals de l'Estat per a l'any 2021 o en la que la substituïsca en les successives lleis de pressupostos generals de l'Estat en els exercicis 2022 a 2026.  
3. D'acord amb l'article 34.3 del Reial decret 853/2021 de 5 d'octubre, a l'efecte de compliment de l'etiquetatge climàtic i mediambiental, el cost d'aquestes actuacions es correspon amb el camp d'intervenció 025bis «Renovació de l'eficiència energètica dels immobles, projectes de demostració i mesures de suport d'acord amb els criteris d'eficiència energètica» de l'annex VI del Reglament (UE) 2021/241, del Parlament Europeu i del Consell, de 12 de febrer de 2021.  
  
4. Per al camp d'intervenció 025bis esmentat, en aquest annex VI s'indica un coeficient per al càlcul de l'ajuda als objectius climàtics del 100 %, així com un coeficient per al càlcul de l'ajuda als objectius mediambientals del 40 %.  
  
  
TÍTOL VI  
Règim aplicable als destinataris últims  
  
Base trenta-unena. Disposicions generals aplicables a tots els destinataris últims  
1. Per a la sol·licitud de qualsevol de les ajudes que estableix aquesta convocatòria, s'aplicaran els criteris següents respecte de les persones jurídiques:  
a) Quan els destinataris últims de les ajudes siguen persones jurídiques, hauran d'acreditar o declarar expressament en la seua sol·licitud que estiguen degudament constituïdes, segons la normativa que els resulte aplicable.  
b) En el cas d'entitats que manquen de personalitat jurídica pròpia, excepte en el cas de comunitats de propietaris subjectes a la Llei 49/1960, hauran de fer-se constar expressament els compromisos d'execució assumits per cada membre de l'agrupació, així com l'import de la subvenció a aplicar per cadascun d'ells.  
2. Per a la sol·licitud de qualsevol de les ajudes que estableix aquesta convocatòria, s'aplicaran els criteris següents respecte dels destinataris últims:  
a) Els destinataris últims de les ajudes estaran obligats a comunicar en un termini màxim de vint dies naturals, fins i tot durant la tramitació de la sol·licitud, a l'òrgan competent que estiga fent aquesta tramitació o que li haja reconegut l'ajuda, qualsevol modificació de les condicions que puguen motivar o hagen motivat aquest reconeixement i que puga determinar la pèrdua sobrevinguda del dret a l'ajuda.  
  
b) La no comunicació d'aquestes modificacions serà causa suficient per a iniciar un expedient de reintegrament de les quantitats que es puguen haver cobrat indegudament.  
c) Quan l'execució de l'actuació corresponga a diversos destinataris últims, l'ajuda es distribuirà en proporció al cost i la responsabilitat assumits per cadascun.  
d) Els destinataris últims o, si és el cas, l'agent de la rehabilitació que actue per compte d'aquells, destinarà l'import íntegre de l'ajuda al pagament de les actuacions corresponents.  
e) Quan es tracte de comunitats de propietaris i agrupacions de comunitats de propietaris, la regla de l'apartat anterior resultarà igualment aplicable amb independència que tant l'import de l'ajuda com el cost de les obres hagen de repercutir-se en les persones propietàries d'habitatges i, si és el cas, en les persones propietàries de locals comercials o predis d'altres usos compatibles, d'acord amb les regles previstes en la legislació de propietat horitzontal.  
f) No obstant el que disposa l'apartat anterior, quan algun dels membres de la comunitat de propietaris, o de l'agrupació de comunitats de propietaris, no puga percebre l'ajuda per alguna causa legal, no s'atribuirà a aquesta persona propietària o usufructuària la part proporcional que li correspondria de l'ajuda rebuda, que es prorratejarà entre la resta de membres de la comunitat o l'agrupació.  
3. En els casos d'arrendament, quan la persona propietària de l'habitatge i la persona arrendatària d'aquest acorden que aquesta última costege a càrrec seu les actuacions de rehabilitació que corresponguen, la persona arrendatària podrà sol·licitar de la comunitat de propietaris o, si és el cas, de la persona propietària única, l'adopció de l'acord corresponent que es requereix per a sol·licitar aquestes ajudes. En aquest cas, la persona arrendatària podrà tindre la consideració de destinatària última de les ajudes.  
4. En la sol·licitud d'ajudes s'inclourà expressament l'autorització del sol·licitant a l'òrgan competent de la tramitació de les ajudes per a recaptar tota la informació necessària, en particular la de caràcter tributari o econòmic que fora legalment pertinent per a acreditar el compliment dels requisits en el marc de la col·laboració que s'establisca amb l'Agència Estatal de l'Administració Tributària, la Direcció General del Cadastre, les entitats gestores de la Seguretat Social i altres administracions públiques competents, i no es podrà cedir a tercers la informació de caràcter tributari o econòmic rebuda.  
  
5. Quan la titularitat del bé canvie durant la tramitació de l'expedient, el nou titular haurà de sol·licitar el reconeixement com a beneficiari abans de la presentació de la documentació justificativa de les actuacions realitzades.  
6. En cas de defunció de persones físiques, s'aplicaran les regles següents:  
a) Si el beneficiari mor durant la tramitació de l'expedient, els hereus podran sol·licitar la seua inclusió en l'expedient com a nous beneficiaris, amb l'acreditació prèvia de la declaració d'hereus, l'acceptació de l'herència i la inclusió de la resolució de concessió, si és el cas, en la declaració de l'Impost de Successions. Aquesta sol·licitud haurà de realitzar-se en un termini de dos mesos a partir de la data de la defunció, i en tot cas abans de presentar la documentació justificativa de les actuacions realitzades.  
b) Si el beneficiari mor després de la presentació de la documentació justificativa de les actuacions realitzades i abans d'efectuar-se l'abonament de la subvenció, els hereus hauran de notificar aquesta circumstància quan es produïsca i personar-se en l'expedient per a sol·licitat la condició de beneficiaris, i hauran de presentar la documentació acreditativa dins del termini màxim legal per a la liquidació de l'Impost de Successions.  
c) En tot cas, abans de l'1 d'octubre de 2026 haurà d'estar acreditada la nova titularitat i justificada l'actuació. En cas contrari, no s'abonarà la subvenció i es declararà la pèrdua del dret al cobrament d'aquesta.  
  
7. Els destinataris últims estaran subjectes a una anàlisi sistemàtica i automatitzada del risc del conflicte d'interessos en els procediments que executen el Pla de recuperació, transformació i resiliència, basant-se en una eina informàtica de mineria de dades (MINERVA), d'acord amb el que estipula l'Ordre HFP/55/2023, en desplegament de la disposició addicional cent dotzena de la Llei 31/2022, de 23 de desembre, de pressupostos generals de l'Estat per a l'any 2023.  
  
  
Base trenta-dosena. Obligacions i responsabilitats dels destinataris últims de les ajudes  
1. Els destinataris últims de les ajudes queden obligats a:  
a) Facilitar qualsevol document, informació o inspecció que la direcció general competent en matèria d'habitatge considere necessaris per al control del compliment de les finalitats previstes.  
b) Facilitar qualsevol document o informació que l'Administració considere necessari per a garantir l'ajust de la sol·licitud a les bases de la convocatòria o a la normativa aplicable.  
c) Comunicar l'obtenció d'altres subvencions o ajudes per a la mateixa finalitat, procedents de qualsevol administració o ens públics o privats, nacionals o internacionals.  
d) Actualitzar la documentació presentada que haja patit alguna modificació o la vigència de la qual haja finalitzat amb anterioritat a la liquidació de les subvencions.  
e) Complir totes i cadascuna de les obligacions que estableix l'article 14 de la Llei 38/2003, de 17 de novembre, general de subvencions.  
  
f) Assumir l'aportació econòmica per la diferència entre l'import de l'ajuda i el cost total de la inversió per a la qual se sol·licita la subvenció, de manera que es garantisca l'execució de l'obra i les variacions pressupostàries que puguen originar-se durant la seua execució.  
g) Facilitar les dades relatives al perceptor final dels fons quan no siguen ells mateixos.  
h) Trobar-se al corrent en el compliment de les obligacions tributàries i de la Seguretat Social, fet que s'haurà de justificar en el moment de la sol·licitud del pagament de l'ajuda.  
i) Acreditar no incórrer en les prohibicions per a obtindre la condició de persona beneficiària que preveu l'article 13.2 de la Llei 38/2003, de 17 de desembre, general de subvencions.  
2. Els destinataris últims de les ajudes estan subjectes al compliment de les següents obligacions vinculades amb la Unió Europea.  
a) La concessió de les ajudes queda condicionada al compromís, per part dels destinataris últims de les ajudes, a concedir els drets i els accessos necessaris per a garantir que la Comissió, l'Oficina Europea de Lluita contra el Frau, el Tribunal de Comptes Europeu, la Fiscalia Europea i les autoritats nacionals exercisquen les seues competències en relació amb la concessió.  
b) La concessió de les ajudes estarà condicionada per escrit, per part de la persona beneficiària, de concedir els drets d'accés necessaris per a garantir que la Comissió Europea, l'Oficina Europea de Lluita contra el Frau (OLAF), el Tribunal de Comptes Europeu, la Fiscalia Europea i les autoritats nacionals competents exercisquen les seues competències.  
c) Quan els destinataris últims de les ajudes siguen persones o entitats que realitzen alguna activitat econòmica, serà aplicable el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis, i hauran de declarar per escrit que no els consta risc d'incompatibilitat amb el règim d'ajudes d'estat, així com informar de totes les altres ajudes de minimis rebudes durant els dos exercicis fiscals anteriors i durant l'exercici fiscal en curs que estiguen subjectes al reglament esmentat o a altres reglaments de minimis.  
3. Els destinataris últims de les ajudes estan subjectes a la prohibició de causar un perjudici significatiu a objectius mediambientals, i el seu compliment s'ha de justificar tant en el projecte/memòria de les obres a realitzar com mitjançant el compromís per part del destinatari últim de les ajudes.  
4. En el cas que els destinataris últims de les ajudes tinguen condició de poder adjudicador, hauran d'informar sobre les dades de contractistes i subcontractistes (nom, cognoms i data de naixement dels titulars reals de les entitats mercantils).  
5. Els beneficiaris que desenvolupen activitats econòmiques hauran d'acreditar la inscripció en el cens d'empresaris, professionals i retenidors de l'Agència Estatal d'Administració Tributària, que ha de reflectir l'activitat econòmica efectivament desenvolupada a la data de sol·licitud de l'ajuda.   
6. Les entitats privades i les persones jurídiques (no en el cas de persones físiques, comunitats de propietaris o similars) estan obligades a publicar determinada informació, d'acord amb la normativa de transparència, segons els criteris següents:  
a) Les entitats beneficiàries de subvenció, en aplicació de l'article 3 de la Llei 19/2013, de 9 de desembre, de transparència, accés a la informació pública i bon govern; de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 3 del Decret 105/2017, de 28 de juliol, del Consell, pel qual es desplega la Llei 2/2015, de 2 d'abril (DOGV 8118, 01.09.2017), hauran de complir les obligacions següents en matèria de publicitat activa, sense perjudici de les obligacions que estableix l'article 14 de l'LGS i altra legislació aplicable:  
  
- En el cas d'entitats que perceben durant el període d'un any ajudes o subvencions públiques en una quantia de més de 100.000 euros o quan, almenys, el 40 % total dels ingressos anuals d'aquesta tinguen caràcter d'ajuda o subvenció pública, sempre que suposen com a mínim la quantitat de 5.000 euros, haurà de complir les obligacions de publicitat activa que recull el capítol II del títol I de la Llei 19/2013, de 9 de desembre.  
- Sense perjudici d'això en el cas de percebre, durant el període d'un any, ajudes o subvencions de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de donar la publicitat adequada, amb la indicació, almenys, de l'entitat pública concedent, l'import rebut i el programa, l'activitat, la inversió o l'actuació subvencionats.  
b) La difusió de la informació que estableix aquesta clàusula s'ha de realitzar a través de la pàgina web de l'entitat, o bé a través de la plataforma TEP - Transparència Entitats Privades, de Generalitat Oberta, a la qual es pot accedir en https://gvaoberta.gva.es/va/tep.  
En cas que n'hi haja, per a cobrar les ajudes s'hauran de retirar escuts, plaques i altres objectes que continguen simbologia de la sublevació militar, de la Guerra Civil espanyola i de la dictadura franquista, llevat que concórreguen raons artístiques, arquitectòniques o artístic-religioses protegides per la llei, de conformitat amb les disposicions de la Llei 20/2022, de 19 d'octubre, de memòria democràtica.  
  
7. Els destinataris últims de les ajudes tenen dret d'accés a la informació continguda en el Registre de titularitats reals, creat per l'Ordre JUS/319/2018, de 21 de març, per la qual s'aproven els nous models per a la presentació en el Registre Mercantil dels comptes anuals dels subjectes obligats a publicar-los.  
8. La sol·licitud de l'ajuda suposa l'autorització per al registre de les dades de la persona beneficiària en la Base de dades nacional de subvencions, així com la cessió d'informació entre aquest sistema i el Sistema de Fons Europeus, segons les previsions contingudes en la normativa europea i nacional aplicable.  
  
  
TÍTOL VII  
Contingut dels projectes i/o memòries tècniques  
  
Base trenta-tresena. Disposicions generals  
1. Per a tramitar expedients d'ajudes, es requerirà aportar un projecte de les actuacions a realitzar, que haurà d'estar visat pel col·legi professional corresponent llevat que es complisquen les dues condicions:  
  
a) Que el projecte el presente un gestor/a o agent públic de rehabilitació.  
b) Que justifique que ha sigut informat per una oficina de supervisió de projectes.  
2. Per a tramitar expedients d'actuacions que no exigisquen un projecte, serà necessari justificar en una memòria subscrita per un tècnic competent l'adequació de l'actuació al Codi Tècnic de l'Edificació i la resta de normativa aplicable.  
3. Opcionalment, els sol·licitants de les ajudes podran demanar als col·legis professionals que intervinguen en el visat de projectes la revisió i l'emissió d'un informe d'idoneïtat tècnica Etiqueta Verda, que garantirà que els projectes o les memòries valorades compleixen totes les condicions que estableix aquesta base reguladora, fet que reduirà el temps de tramitació de la sol·licitud.  
4. No es considerarà inclosa en les ajudes la possible ampliació de la superfície construïda de l'edifici, i caldrà diferenciar el projecte:  
a) Les obres i les partides del pressupost que corresponguen a la rehabilitació de l'edifici existent.  
b) Les obres i les partides del pressupost de les actuacions necessàries per a aquesta ampliació.  
5. Quan, dins de la superfície rehabilitada, l'execució de les obres implique un canvi en el nombre d'habitatges, a l'efecte de valorar la quantia màxima de l'ajuda es considerarà el nombre d'habitatges final com a resultat de la rehabilitació.  
6. D'acord amb l'article 164 h de la Llei 1/2015, de 6 de febrer, de la hisenda pública, del sector instrumental i de subvencions, modificada pel Decret llei 6/2021, d'1 d'abril, del Consell, quan l'actuació subvencionada requerisca projecte segons l'article 2 del Reial decret 1000/2010, de 5 d'agost, sobre visat col·legial obligatori, es podrà requerir la presentació del visat col·legial en lloc de l'informe de l'oficina de supervisió.  
  
Trenta-quatrena. Contingut de les memòries tècniques per a les ajudes AFE-EDIF i AFE-VIV  
1. Les memòries tècniques, en les ajudes a la rehabilitació d'edifici (codi: AFE-EDIF) i en les ajudes a la millora de l'eficiència energètica d'habitatge (codi: AFE-VIV), hauran de ser completes, detallades i seguir, en tot cas, l'estructura següent, i desenvoluparan els continguts que es defineixen a continuació:  
a) Identificació del tipus d'ajuda que se sol·licita.  
b) Identificació i descripció general de l'edifici o habitatge.  
c) Determinació de totes les persones intervinents: titular, tècnics, agent, gestor o representant, si és el cas.  
d) Antecedents i condicions de partida:  
- Estat actual.  
- Caracterització i identificació dels elements afectats.  
- Justificació de les dades que apareixen en el certificat d'eficiència energètic d'estat actual.  
- Ubicació amb plànols d'emplaçament i foto de façana.  
- Descripció de la situació de partida: descripció espacial de l'immoble, relació de les estances, superfície construïda, superfície útil, any de construcció, determinació de l'existència o no de locals, determinació de si l'edifici té algun tipus de protecció o limitació legal (ex.: patrimoni històric).  
- Justificació de situació urbanística de l'edifici existent i de la compatibilitat de la intervenció, en el cas de modificar-se.  
- Justificació de requisits de conservació (informe de patologies amb descripció d'assajos, cales i causes) i proposta d'intervenció.  
e) Relació d'habitatges i locals  
- Projecte. Caracterització i identificació dels elements afectats i justificació, mitjançant càlcul o fitxes tècniques, de les dades que apareixen en el certificat d'eficiència energètica de projecte. Descripció general de les actuacions a realitzar. Actuacions per a millorar l'eficiència energètica.  
- Actuacions complementàries (si és el cas).  
- Actuacions urgents determinades en l'Informe d'avaluació de l'edifici (IEEC.CV) (si és el cas).  
- Actuacions d'ampliació (si és el cas).  
Justificació que, amb les actuacions a realitzar, s'aconsegueixen els requisits de millora establits en les bases reguladores:  
- Càlcul de l'estalvi de consum d'energia primària no renovable.  
- Càlcul de la reducció de la demanda energètica anual global de calefacció i refrigeració, quan siga procedent.  
- Justificació de compliment de normativa dels elements que es modifiquen.  
- Justificació de compliment de requisits d'eficiència energètica.  
  
- Justificació d'intervenció d'accessibilitat i proposta d'intervenció.  
  
- Justificació de compliment del CTE, en el cas de ser necessari per la intervenció a realitzar.  
- Estudi justificatiu de gestió de residus i circularitat segons l'RD 853/2021.  
Mesuraments i pressupost d'obres de cada partida, incloent-hi control de qualitat, seguretat i salut i gestió de residus.  
Les sol·licituds d'ajuda a la rehabilitació d'edifici (AFE-EDIF) hauran d'aportar un resum del pressupost segons els capítols següents:  
  
- Actuacions:  
• Envolupant de l'edifici - Façanes.  
• Envolupant de l'edifici - Cobertes.  
• Instal·lació d'energia fotovoltaica.  
• Instal·lació per a aigua calenta sanitària (ACS).  
• Instal·lador de calefacció i ACS.  
• Hi ha altres actuacions de millora de l'eficiència energètica.  
• Altres actuacions de reparació o conservació.  
- Altres despeses: honoraris professionals, cost de redacció de projectes, informes tècnics i certificats, despeses de tramitació i altres despeses generals (no s'inclouen costos de llicències, taxes i tributs).  
Les sol·licituds d'ajuda a la millora de l'eficiència energètica d'habitatge (AFE-VIV) hauran d'aportar un resum del pressupost segons els capítols següents:  
- Actuacions:  
• Modificació o substitució de fusteria exterior.  
• Instal·lació aerotèrmia ACS.  
• Hi ha altres actuacions de millora de l'eficiència energètica.  
- Altres despeses: honoraris professionals, cost de redacció de projectes, informes tècnics i certificats, despeses de tramitació i altres despeses generals (no s'inclouen costos de llicències, taxes i tributs).  
f) Annex de certificació energètica d'edifici existent i propostes de millora, d'acord amb la següent taula resum, que s'inclou a tall d'exemple (totes les dades amb dos decimals):  
  
 Abans de l'actuació  
«a» Previst en projecte  
«b» Millora  
 Valor absolut  
«c = a - b» %  
«[c / a].100»  
Consum d'energia primària no renovable [kWh/m² any] 123,00 98,00 25,00 24,39  
Demanda d'energia conjunta de calefacció i refrigeració   
[kWh/m² any] 87,00 42,00 45,00 51,72  
Emissions de diòxid de carboni   
[kgCO2/m² any] 46,30 33,00 13,30 28,73  
  
  
  
g) Àmbit temporal de les actuacions:  
- Cronograma de les obres que cal realitzar.  
- Duració de les obres, amb la indicació de si es tracta d'obres iniciades.  
- Certificat de l'inici de les obres o acta corresponent, en cas de ser afirmatiu.  
h) Àmbit econòmic de les actuacions:  
- Inversió subvencionable.  
- Quantia de l'ajuda sol·licitada.  
i) Plànols d'estat actual i de projecte, amb la identificació de les actuacions i la determinació de les plantes, els alçats i les seccions en la situació prèvia, i en el projecte final:  
- Plànol de situació i emplaçament.  
- Plànol de condicions urbanístiques en el cas de modificació de les existents.  
- Plànols de l'edifici existent: plantes, alçats i seccions.  
- Plànol de millores d'eficiència energètica, detalls justificatius i ubicació de noves instal·lacions.  
- Plànol de zones d'actuació de conservació, si es proposen.  
- Plànol de millores d'accessibilitat, si es proposen.  
- Plànol de l'edifici una vegada executades les obres: plantes, alçats i seccions.  
j) Normativa aplicable  
k) Reportatge fotogràfic, amb la identificació dels elements afectats, d'acord amb la memòria, els plànols i els certificats energètics aportats. Les fotografies han de ser recents (no de data anterior al 01.02.2020), amb la identificació de la data de realització d'aquestes, de bona qualitat, clares, i que permeten una adequada visualització i identificació dels elements fotografiats.  
2. Els projectes o les memòries per a actuacions de rehabilitació d'edifici (codi: AFE-EDIF), especialment els projectes que siguen subvencionats per l'ajuda a l'elaboració de projectes tècnics de rehabilitació integral d'edificis (codi: AFE-PYT), hauran de justificar (en un apartat o annex) el compliment dels següents aspectes que preveu el Reial decret 853/2021:  
a) Circularitat: que el disseny de l'edifici i les tècniques de construcció donen suport a la circularitat i, en particular, es demostra, amb referència a l'ISO 20303 o equivalent per a avaluar la capacitat de desmuntatge o adaptabilitat dels edificis, com està dissenyat per a ser més eficient en l'ús de recursos, adaptable, flexible i desmuntable per a permetre la reutilització i reciclatge.  
b) Gestió de residus: que el projecte inclou un estudi de gestió de residus de construcció i demolició que es desenvoluparà posteriorment en el corresponent pla de gestió de residus de construcció i demolició, conformement al que estableix el Reial decret 105/2008, d'1 de febrer, pel qual es regula la producció i la gestió dels residus de construcció i demolició, en què es compliran les condicions següents:  
  
- Almenys el 70 % (en pes) dels residus de construcció i demolició no perillosos (excloent-ne el material natural esmentat en la categoria 17 05 04 en la Llista europea de residus establida per la Decisió 2000/532/EC) generats en el lloc de construcció es prepararà per a reutilitzar-lo, reciclar-lo i recuperar-lo d'altres materials, incloent-hi les operacions de rebliment utilitzant residus per a substituir altres materials, d'acord amb la jerarquia de residus i el Protocol de gestió de residus de construcció i demolició de la UE.  
- Els operadors hauran de limitar la generació de residus en els processos relacionats amb la construcció i la demolició, de conformitat amb el Protocol de gestió de residus de construcció i demolició de la UE, tenint en compte les millors tècniques disponibles i utilitzant la demolició selectiva per a permetre l'eliminació i la manipulació segura de substàncies perilloses i facilitar la reutilització i el reciclatge d'alta qualitat mitjançant l'eliminació selectiva de materials, utilitzant els sistemes de classificació disponibles per a residus de construcció i demolició. Així mateix, s'haurà d'establir que la demolició es duga a terme preferiblement de manera selectiva i la classificació es faça de manera preferent en el lloc de generació dels residus.  
c) Compliment del principi DNSH: que quede justificat que el projecte o la memòria de l'actuació compleix el principi de no causar un perjudici significatiu al medi ambient (DNSH, per les sigles en anglés) i la seua normativa aplicable, tant nacional com europea, i en particular en el que disposen el Pla de recuperació transformació i resiliència (PRTR); el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de recuperació i resiliència i la seua normativa de desplegament, i el Reglament (UE) 2020/852, del Parlament Europeu i del Consell, de 18 de juny de 2020, i d'acord amb la Guia tècnica de la Comissió Europea (2021/C 58/01) sobre l'aplicació d'aquest principi.  
Per a justificar que el projecte compleix el principi DNSH, el tècnic competent pot utilitzar el model de declaració responsable que es posarà a la disposició de la ciutadania (en la pàgina de la Generalitat i de l'IVE).  
A aquest efecte, l'Institut Valencià de l'Edificació (IVE) ha desenvolupat les eines següents, que poden consultar els sol·licitants:  
  
- Càlcul del consum energètic de l'edifici i estimació de millores: RenovEU  
- Anàlisi del desmuntatge i adaptabilitat en rehabilitació d'edificis residencials. Re10: Circularitat.  
- Estudi de gestió d'RCD.  
- Model de declaració responsable d'acord amb el principi DNSH.  
  
- Document reconegut pel CTE: zonificació climàtica de la Comunitat Valenciana per municipis (CTE-DR/056/22)  
Aquestes eines estan disponibles en l'enllaç següent:   
https://www.five.es/next-generation/  
d) Justificació d'actuacions de millora de l'eficiència energètica: que quede justificat que el projecte o la memòria preveu totes les actuacions de millora de l'eficiència energètica, de l'edifici o habitatge, estipulades en el certificat energètic de projecte sobre la base del qual s'ha calculat l'estalvi energètic declarat, amb l'especificació que, si s'ha introduït més d'una proposta de millora en el certificat actual, es faça referència a quin o quins s'estan desenvolupant.  
  
Base trenta-cinquena. Contingut de les memòries tècniques per a les ajudes AFE-EVT  
1. Les memòries tècniques per a les ajudes a la modificació o la substitució d'elements constructius de l'envolupant tèrmica per a adequar les seues característiques als valors límit de transmitància tèrmica i de permeabilitat a l'aire (codi: AFE-EVT), hauran de ser completes, detallades i seguir, en tot cas, l'estructura següent, i amb els continguts que es defineixen a continuació:  
a) Identificació del tipus d'ajuda que se sol·licita.  
b) Objecte memòria.  
c) Promotor:  
d) Tècnic redactor, si és el cas.  
e) Antecedents i descripció de l'habitatge, incloent-hi la distribució, amb l'especificació del nombre de dormitoris (pel càlcul de l'ACS segons les taules CTE DB-HE).  
f) Actuació que cal realitzar amb la justificació del compliment dels requisits energètics.  
g) Justificació normativa aplicable si és necessari.  
h) Fotografia de l'estat actual i descripció dels elements que cal substituir i/o, si és el cas, plànol abans i després amb la nomenclatura dels elements que es modifiquen, nomenclatura coincident en mesuraments i pressupost i coincident amb la nomenclatura en els certificats d'eficiència energètica.  
i) Fitxes tècniques.  
j) Mesuraments i pressupost.  
k) Conclusions (signatura digital tècnic competent):  
- Estalvi energètic aconseguit respecte de la situació inicial.  
- Inversió subvencionable.  
- Quantia d'ajuda sol·licitada.  
  
  
TÍTOL VIII  
Interpretació de les bases de la convocatòria  
  
Base trenta-sisena. Conceptes jurídics i interpretacions aplicables  
  
1. A l'efecte de tramitar les ajudes que regulen aquestes bases, s'estableixen en els punts següents les definicions i les interpretacions que s'aplicaran respecte de les sol·licituds presentades.  
2. Discordança de dades econòmiques: en cas de discordança o pluralitat de dades econòmiques, la quantitat que es prendrà com a referència per a la sol·licitud de l'ajuda serà el preu del contracte presentat.  
3. Discordança d'ICIO: en el cas que hi haja discordança entre la quantitat reflectida en la liquidació de l'ICIO i la presentada en la sol·licitud de l'ajuda, s'haurà d'efectuar la regularització corresponent de l'ICIO, abans que finalitze la tramitació de l'ajuda, sense realitzar abonaments de la subvenció (excepte les bestretes) fins que els documents de la regularització es presenten, i sense perjudici de l'obertura d'expedient de recuperació, si és el cas.  
4. Finalització d'obres: les obres es consideraran finalitzades en la data que conste en el certificat final d'obra o la d'expedició de l'última factura d'aquestes.  
5. Canvi d'ús d'edifici: els edificis/habitatges objecte d'ajuda han de tindre ús «residencial-habitatge» en el moment de presentar la sol·licitud, i no serà subvencionable mitjançant aquestes ajudes el canvi d'ús de «no residencial» a «residencial-habitatge».  
6. No consideració d'ús residencial: no tindran consideració d'ús residencial i, consegüentment, no podran ser objecte d'aquestes subvencions:  
- Els habitatges o els edificis d'ús turístic.  
- Hotels, hostals, motels.  
- Hotels apartament i bungalous.  
- Internats i col·legis majors.  
- Asils i residències.  
- Sanatoris i hospitals.  
7. Despeses financeres: no són subvencionables els interessos deutors i les altres despeses financeres, excepte les bonificacions d'interessos o les bonificacions de comissions de garantia incloses en les regions d'ajuda i les excepcions previstes en la resta dels instruments financers.  
  
8. Buidatge d'edifici: el buidatge de l'edifici, mantenint les façanes i les mitgeres, es considera obra nova, motiu pel qual no són actuacions subvencionables.  
9. Obra nova: també tenen consideració d'obra nova les parts que es demolisquen i es tornen a construir completament, i s'han de tractar com si fora una ampliació.  
10. Compliment normatiu: les bases de la convocatòria no eximeixen del compliment de qualsevol altre requisit o obligació que imposat per la normativa específica (administrativa, urbanística, mediambiental, tributària o qualsevol altra que resulte aplicable). Consegüentment, encara que per a tramitar la subvenció no s'exigisca un document determinat o complir un requisit o una obligació, si la normativa sectorial ho exigeix, el sol·licitant continuarà estant obligat a complir-lo, i la detecció d'incompliments per part de la Generalitat podrà ser causa de denegació de l'ajuda sol·licitada.  
11. Habitatges en sòl rústic: en cas que se sol·liciten subvencions per a habitatges o edificis construïts en sòl rústic, s'estableix que podran ser beneficiàries de la subvenció sempre que l'habitatge dispose de l'autorització emesa per l'ajuntament com a habitatge aïllat que no contribuïsca a la formació de nuclis de població (art. 211 TRLOTUP) o els títols equivalents previstos en la normativa municipal.  
  
Així mateix, per a habitatges anteriors a 1975 es requerirà la corresponent assimilació a llicència que preveu la disposició transitòria vint-i-sisena de la TRLOTUP. En qualsevol cas, es requerirà l'existència d'un dels documents següents:  
- La llicència d'ocupació prèvia.  
- La cèdula de garantia urbanística.  
12. Situació de legalitat dels habitatges o els edificis per als quals se sol·licita la subvenció: l'Administració podrà sol·licitar en qualsevol moment documentació acreditativa que l'edifici o habitatge per al qual se sol·licita l'ajuda es troba en situació de legalitat en el moment de presentar la sol·licitud, i la persona interessada haurà de demostrar-la a través de tots els mitjans vàlids en dret.  
13. Edificis no subjectes a la Llei de propietat horitzontal: en cas d'edificis no subjectes a la Llei de Propietat horitzontal haurà d'acreditar-se la no necessitat de fer-ho i s'aportarà un acord signat per totes les parts sobre la conformitat amb les actuacions, sobre el nomenament d'un representant i sobre el compte en què s'efectuarà el pagament, així com les quotes de participació assumides per cadascun dels titulars.  
14. Pagaments anticipats a contractistes: en el cas que es realitzen pagaments anticipats a contractistes sobre prestacions no executades, en la factura haurà de constar aquesta circumstància, i s'inclourà una previsió de la data d'execució de l'actuació signada per totes dues parts.  
15. Tècnic competent: per a la preparació i la signatura de diversa documentació tècnica, es requereix que l'efectue un «tècnic competent», entenent com a tal el que estiga habilitat legalment per la normativa sectorial específica per a cada tipus d'actuació.  
16. Declaració responsable de tècnic de la seua competència: els tècnics que participen en labors que estiguen limitades a «tècnics qualificats», hauran d'emetre una declaració responsable, amb la indicació de la seua titulació, la col·legiació (si és el cas), i en què manifeste que, d'acord amb la normativa aplicable, són competents per a dur a terme els treballs que cal executar en l'actuació.  
17. Declaració responsable de tècnic en actuacions que no requerisquen projecte visat: en actuacions que no requerisquen projecte visat, s'haurà d'aportar una declaració responsable del tècnic que redacta els documents amb la indicació que és competent per a fer la justificació aportada.  
18. Situacions de vulnerabilitat: les unitats de convivència en situació de vulnerabilitat hauran de demostrar la seua situació econòmica amb certificats d'IRPF, de la Seguretat Social, d'administracions públiques, etc. Si no en tenen cap, s'acceptaria, si és el cas, una declaració responsable, juntament amb tota la documentació que el sol·licitant/destinatari últim considere pertinent aportar per a demostrar la seua vulnerabilitat.  
19. Limitació a la pluralitat d'ajudes per vulnerabilitat: una mateixa persona o unitat de convivència, que siga titular d'una pluralitat d'habitatges, només podrà rebre una única ajuda per vulnerabilitat per a un únic habitatge.  
20. Habitatge o edifici que forme un element arquitectònic independent: quan un habitatge forme un element arquitectònic independent, quant a estructura i envolupant tèrmica, i la comunitat de propietaris només estiga destinada per a la gestió d'altres elements com les zones socials, recreatives o esportives, independents dels habitatges, es considerarà que es compleixen els requisits per a obtindre les ajudes de rehabilitació d'edificis, i caldrà aportar l'acord de la comunitat que autoritze l'execució de les obres de rehabilitació objecte de les ajudes.  
  
21. Error en documentació cadastral: en cas que hi haja un error cadastral en la finca de referència per a la sol·licitud de l'ajuda, es presentarà la sol·licitud de rectificació davant del cadastre, així com tota la documentació probatòria que puga corroborar la declaració de la persona sol·licitant de l'ajuda.  
22. Entresol: els entresols, a l'efecte d'aquestes ajudes, tenen la consideració de baixos.  
23. Cotitularitat en la propietat, l'arrendament, o l'usdefruit: en els casos en què hi haja cotitularitat en la propietat, l'arrendament, o l'usdefruit, serà necessari que totes les persones cotitulars presten el consentiment per escrit per a dur a terme les actuacions i sol·licitar la subvenció corresponent.  
24. Domiciliació bancària: s'ha d'efectuar el tràmit automatitzat segons l'Ordre 2/2022, de la Conselleria d'Hisenda i Model Econòmic, per la qual es regulen les actuacions o els tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat. Cal tindre en compte les consideracions següents:  
a) Si es realitza en el moment de la sol·licitud, s'agilitzarà la resolució de l'ajuda.  
b) És obligatori per a persones jurídiques  
c) L'enllaç és:   
https://www.gva.es/va/inicio/procedimientos'id\_proc=22362.  
25. Actuacions en elements i espais comuns no continguts en el mateix edifici: les actuacions en elements i espais comuns no continguts en el mateix edifici d'habitatges, com ara zones enjardinades, pistes esportives, pavelló de gimnàs o vestidor, zona exterior de jocs per a xiquets, piscina o anàlogues no es consideren subvencionables en aquesta convocatòria d'ajudes.  
26. Unitat de convivència: es considera unitat de convivència el conjunt de persones que habiten i gaudeixen de manera habitual i permanent en un habitatge amb vocació d'estabilitat, sempre que hi estiguen empadronades en el moment de la sol·licitud, i amb independència de la relació existent entre totes elles, i la mateixa persona no podrà formar part de dues unitats de convivència diferents.  
27. Adquisició de superfície: no es considerarà subvencionable l'adquisició de superfície addicional per a realitzar les obres objecte de les actuacions:  
- Ni en casos en què aquesta superfície siga aliena a la finca on es realitzen les actuacions.  
- Ni en casos en què un element privatiu de la finca passe a ser-ne un element comú.  
- Tampoc seran subvencionables les despeses vinculades a aquesta compra: escriptures, notaris, registre de la propietat, etc.  
28. Signatura de documentació: la documentació a presentar que haja d'estar signada només serà acceptada d'acord amb els termes següents:  
- S'accepta la signatura electrònica, i és obligatori que l'usen totes les persones o les entitats que estiguen legalment obligades a relacionar-se electrònicament amb l'Administració.  
- S'admet un document signat manuscritament i escanejat, i l'Administració es reserva el dret a sol·licitar el document original signat manuscritament en qualsevol moment.  
- S'accepten signatures mitjançant dispositius electrònics autoritzats legalment, sempre que quede constància del seu ús.  
- No s'accepten insercions de fotografies de signatures, composicions fotogràfiques o anàlogues.  
- En cas de detecció d'una potencial falsificació de signatures, l'Administració podrà remetre l'expedient a la Fiscalia, a l'efecte de comprovar l'existència d'un delicte de falsedat documental.  
29. Factures: les factures han d'anar a nom del destinatari últim de l'ajuda o, si és el cas, a l'agent de la rehabilitació si actua en nom seu i així s'ha acordat.  
30. Lloguer d'equips: no entren dins de l'objecte de la subvenció les opcions de llogar equips per a complir els requisits d'eficiència energètica. A tall d'exemple, no se subvencionarà un contracte pel qual un ciutadà llogue plaques solars que milloren l'eficiència energètica del seu habitatge. Les actuacions realitzades per a millorar l'eficiència energètica han de tindre caràcter permanent.  
31. Remissió de documentació mitjançant enllaços en el núvol: no s'acceptarà ni es considerarà presentada la documentació remesa mitjançant enllaços en el núvol, ja que això no deixa la traçabilitat o l'accessibilitat permanent a aquests documents, que resulta imprescindible per a tramitar correctament les ajudes.  
32. Sol·licituds amb mancances manifestes de contingut o informació: es denegaran automàticament i directament les sol·licituds que manquen dels requisits més elementals de contingut o forma, com ara la remissió massiva d'arxius PDF en blanc, sol·licituds sense formalitzar, o absència de les dades definitòries de la sol·licitud.  
S'entén que una sol·licitud pot tindre alguna manca de dades o informació que siga objecte d'esmena.  
No obstant això, es considerarà una sol·licitud presentada en frau de llei quan no tinga les dades essencials mínimes, o els documents adjunts no tinguen el contingut mínim sol·licitat en les bases de la convocatòria, i la presentació tinga com a única finalitat obtindre un torn en l'ordre de sol·licituds.  
33. Sol·licituds o documentació presentada fora del tràmit específic habilitat a aquest efecte: la presentació de sol·licituds o de documentació té habilitat un canal específic que resulta obligatori. Per al cas que la persona sol·licitant utilitze un altre canal (per exemple, el denominat Tràmit Z), haurà d'adjuntar les captures de pantalla, les incidències informàtiques presentades o qualsevol altre element probatori que justifique la impossibilitat d'usar el tràmit específic habilitat i la presentació per altres canals.  
En cas que aquesta documentació probatòria no es presente, la sol·licitud es denegarà automàticament.  
34. Arxiu electrònic usat en l'elaboració del certificat d'eficiència energètica: serà obligatori que, juntament amb els certificats d'eficiència energètica, es presenten els arxius electrònics del programa utilitzat per al càlcul, a l'efecte que es puguen comprovar aquests. En cas que no es presente l'arxiu electrònic esmentat, els certificats d'eficiència energètica es consideraran no presentats.  
35. Especialitats per a entitats que tinguen la condició de poder adjudicador conformement a l'article 3 de la Llei de contractes del sector públic (LSCP). Les entitats enumerades en l'esmentat article 3 de l'LCSP es regiran per les normes següents:  
a) No serà obligatori que presenten una oferta ferma o un contracte signat en les seues contractacions, sinó que serà suficient un document signat pel seu representant legal en què l'entitat es comprometa a contractar les actuacions mitjançant el procediment que corresponga d'acord amb l'LCSP.  
b) No serà obligatori que, en el cas d'haver presentat una memòria justificativa, presenten un projecte en els tres mesos següents a la resolució de concessió, sinó que serà suficient que presenten un document signat pel seu representant legal en el qual l'entitat es comprometa a contractar aquest projecte mitjançant el procediment que corresponga d'acord amb l'LCSP.  
c) L'aplicació de qualsevol dels preceptes anteriors no eximeix del compliment dels terminis d'execució de les actuacions que preveu aquesta resolució, o la resta de normativa aplicable, ja que la finalitat d'aquests és ajustar la viabilitat de la sol·licitud per part d'entitats subjectes a l'article 3 de l'LCSP al compliment de les seues obligacions legals de contractació pública.  
36. Documentació que cal remetre en casos d'obres finalitzades: les sol·licituds d'ajudes AFE-EDIF i AFE-VIV que estiguen referides a actuacions ja finalitzades en el moment de presentar la sol·licitud per a aquesta convocatòria, hauran de presentar la mateixa documentació que les sol·licituds per a obres ja iniciades o per iniciar, amb l'especificació en una declaració responsable dels documents la presentació dels quals resulta impossible, i amb la indicació de les causes de la impossibilitat.  
En tot cas, s'hauran de presentar adjunts a aquestes sol·licituds els documents següents:  
a) IEEV.CV redactat i registrat amb data anterior a la finalització de les obres i de la formalització de la sol·licitud, i caldrà justificar en tot cas que s'han fet les actuacions urgents.  
b) Certificat d'eficiència energètica actual redactat i registrat amb data anterior a la finalització de les obres, i només es consideraran a despeses elegibles les actuacions executades posteriorment a la data d'aquest certificat.  
c) Permís municipal d'obres amb certificat o informe favorable (llicència, declaració responsable, etc.).  
d) Reportatge fotogràfic previ a l'inici d'obres.  
e) Memòria d'actuacions realitzades, tant descriptiva com gràfica o projecte as-built, amb descripció de modificacions, i amb la justificació del compliment dels requisits exigibles en la convocatòria.  
f) Pressupost aprovat.  
g) Informe econòmic final, amb les factures justificatives adjuntes, i en cas de diferir respecte del pressupost, els aclariments pertinents.  
h) Certificat d'inici d'obres / acta de replanteig en cas de projectes que en necessiten i una justificació de la data d'inici d'obres en cas d'altres obres (instal·lació de plaques, etc.).  
i) Certificat o justificació de fi d'obra.  
37. La persona titular de la direcció general competent en matèria de rehabilitació podrà dictar resolucions interpretatives respecte de l'aplicació i la tramitació de les ajudes que recullen aquestes bases.  
  
  
TÍTOL IX  
Informació a la ciutadania  
  
Base trenta-setena. Informació a la ciutadania  
1. A l'efecte de facilitar l'accés de la ciutadania a tota la informació per a tramitar les ajudes que es regulen ací, s'han configurat diferents mitjans d'informació per a facilitar aquesta labor.  
2. S'ha creat la pàgina web RenovEU.com, en la qual s'ofereix informació sobre les ajudes en un format accessible:  
https://renoveu.com/.  
3. Es posa a la disposició de la ciutadania un servei d'informació mitjançant telèfon i WhatsApp sobre els aspectes generals de la tramitació. Les característiques principals del servei són:  
- El número de telèfon per a realitzar consultes és el 901 376 134  
- L'horari d'atenció és de dilluns a divendres de 08.00 a 15.30 hores.  
- Els dubtes a resoldre són de caràcter general sobre informació referent a la tramitació.  
- Els dubtes tècnics o molt específics que requerisquen una anàlisi detallada es tramitaran mitjançant correu electrònic, d'acord amb el que estableix el punt següent.  
- Els missatges de WhatsApp excessivament llargs s'han de remetre per correu electrònic, a l'efecte de garantir una adequada operativitat i qualitat del servei d'informació a la ciutadania.  
4. Es posa a la disposició de la ciutadania un correu electrònic d'informació sobre els aspectes generals de la tramitació. Les característiques principals del servei són:  
- L'adreça electrònica per a fer consultes és   
fonseuropeus\_afguxecgmartx@sbe.df.  
- L'horari d'atenció és de dilluns a divendres, i es procura respondre al més prompte possible per l'ordre d'entrada dels correus.  
- La informació que es facilitarà és de caràcter general sobre la tramitació.  
- Els dubtes tècnics o molt específics que requerisquen una anàlisi detallada seran objecte d'estudi, i es tractarà de respondre com més detalladament millor de manera general.  
- El servei oferit és d'informació i no de consultoria, per la qual cosa el personal encarregat no pot substituir la labor tècnica o juridicoadministrativa que corresponga als sol·licitants o als seus agents/gestors.  
- Les respostes oferides tenen un caràcter informatiu i no vinculant per a l'Administració. Amb independència de les respostes oferides, els tècnics que tramiten l'expedient analitzaran tota la documentació i la informació remesa, i es resoldrà d'acord amb la normativa aplicable.  
  
S'ha de tindre en compte que, en una consulta prèvia, el sol·licitant pot no facilitar tota la informació, o la pot facilitar sense el nivell de precisió adequat, per la qual cosa qualsevol resposta que se li puga oferir podria estar condicionada per aquestes circumstàncies.  
Consegüentment, només l'examen de tota la informació i la documentació, una vegada presentada la sol·licitud, permet una resolució de l'expedient d'acord amb la normativa aplicable.  
- Els tècnics del Servei d'Informació no realitzaran preavaluacions de la documentació que es presente posteriorment en les sol·licituds d'ajudes, a l'efecte de garantir els principis d'operativitat del servei de tramitació i d'igualtat entre tots els sol·licitants d'aquestes.  
  
5. Els ciutadans, addicionalment, compten amb les oficines del sistema d'informació PROP, que consisteix en una xarxa d'oficines distribuïdes geogràficament per a facilitar informació sobre tràmits o procediments de la Generalitat, i la seua informació es pot trobar en l'enllaç:  
  
https://www.gva.es/va/web/atencio\_ciutadania/inicio/atencion\_ciudadano/ac\_que\_es\_prop.  
6. Els ciutadans també compten amb les oficines XALOC, que consisteix en una xarxa d'oficines distribuïdes geogràficament per a facilitar informació sobre tràmits o procediments de la Generalitat en matèria d'habitatge, la informació de la qual es pot trobar en aquest enllaç: https://xarxaloc.es/mapa/.  
7. Es podrà posar a la disposició de la ciutadania una guia de preguntes freqüents (FAQ) en què es done resposta a les principals qüestions que cal tindre en compte per a tramitar les sol·licituds de subvencions. Aquesta guia estarà accessible en la pàgina web de la Conselleria.  
  
8. Es podran posar a la disposició de la ciutadania models de la documentació que calga presentar, a l'efecte que puga facilitar-se la formalització i la remissió de la documentació necessària per a obtindre de les ajudes. S'han de tindre en compte les circumstàncies següents:  
- La utilització dels documents modelitzats té caràcter voluntari.  
  
- Els documents modelitzats compleixen els requisits exigits en les bases de la convocatòria.  
- Qui decidisca no usar els documents modelitzats i presentar documents diferents, haurà d'assegurar-se que compleixen tots els requisits exigits en les bases de la convocatòria.  
- Els documents modelitzats s'han inclòs en diversos paquets en arxius ZIP, en funció del tipus d'ajuda, i en funció de qui s'encarregue de la sol·licitud (ciutadà, agent, gestor), de manera que la ciutadania puga descarregar-se de manera fàcil i senzilla tots els documents que necessitarà, en funció del tipus d'ajuda que sol·licite i de qui l'haja de tramitar.  
- Els paquets de documents modelitzats estaran accessibles en la següent pàgina web de la Conselleria.  
9. Es podrà posar a la disposició de la ciutadania un videotutorial sobre com presentar la sol·licitud telemàticament. Els videotutorials estaran accessibles en la pàgina web de la Conselleria.  
  
  
TÍTOL X  
Tramitació  
  
Base trenta-huitena. Disposicions generals sobre la tramitació  
1. Els potencials beneficiaris últims podran realitzar la sol·licitud de les ajudes en qualsevol de les modalitats següents:  
a) Directament o a través d'un representant.  
b) Mitjançant un gestor de la rehabilitació inscrit per a tramitar les ajudes regulades en aquestes bases de la convocatòria.  
c) Mitjançant un agent de la rehabilitació inscrit per a tramitar les ajudes regulades en aquestes bases de la convocatòria.  
2. No obstant això, en les ajudes per a edificis, quan siga plurifamiliar, o en comunitats de propietaris, serà obligatori tramitar a través d'un agent o un gestor.  
3. Els agents o els gestors no són personal al servei de la Generalitat, sinó professionals qualificats per a tramitar ajudes, que s'han inscrit per a tramitar sol·licituds d'aquesta convocatòria.  
4. En la pàgina web de la Conselleria es publicarà una llista amb les dades de contacte dels agents i els gestors que s'hagen inscrit.  
5. La contractació d'agents i gestors és lliure, sense que hi haja limitacions geogràfiques dins de l'àmbit de la Comunitat Valenciana per a contractar-los.  
6. La Generalitat no es fa responsable de les controvèrsies que puguen sorgir entre un particular i el seu agent o gestor durant la tramitació de les ajudes.  
7. En cas d'incompliment greu de les seues obligacions, la Generalitat podrà expulsar l'agent o el gestor de la llista esmentada.  
  
8. La Generalitat notificarà, autoritzarà i comunicarà ajudes públiques a la Comissió Europea d'acord amb tota la normativa aplicable que així ho requerisca.  
9. Les notificacions seran per mitjans electrònics, llevat que el ciutadà particular que no estiga obligat a relacionar-se telemàticament amb la Generalitat haja sol·licitat la notificació postal.  
10. La Generalitat publicarà en la Base de dades nacional de subvencions les concessions de subvencions.  
  
Base trenta-novena. Gestor de la rehabilitació  
1. S'entén per gestor/a de la rehabilitació la persona física o jurídica, pública o privada, amb capacitat tècnica o professional suficient per a realitzar funcions de gestió de l'obra de rehabilitació que puga ser objecte d'ajuda, en concret les següents:  
a) Dissenyar l'estratègia de finançament de l'actuació per a poder dur-la a terme, fins i tot les gestions amb l'entitat financera, si és el cas.  
  
b) Recaptar les memòries o els projectes tècnics d'execució, i la resta de documentació per a dur a terme les obres esmentades o, si és el cas, elaborar-les.  
c) Assessorar la comunitat de propietaris, o la persona propietària única, sobre la contractació de l'empresa per a executar de les obres.  
d) Dirigir les obres o gestionar la contractació del personal tècnic director de l'obra.  
e) Tramitar la sol·licitud d'ajudes en nom de la comunitat de propietaris o de la persona propietària única.  
f) Justificar, una vegada acabades les obres, el compliment de les condicions necessàries per a atorgar la subvenció, així com tramitar en representació de la comunitat o l'agrupació de comunitats la sol·licitud del pagament de la subvenció concedida, així com aportar la documentació exigida per a cobrar-la.  
2. Aquest gestor/a de la rehabilitació, per a poder actuar com a tal, haurà de recaptar l'acord de la propietat, la comunitat de propietaris o l'agrupació de comunitats de propietaris en què se l'autoritza per a sol·licitar les ajudes en nom de la propietat, i serà, per tant, el seu representant a aquest efecte, i assessorarà la propietat en el procés de l'execució de les obres. Aquest acord s'haurà de formalitzar en un document contractual entre les parts que reculla l'abast de les funcions que ha de desenvolupar el gestor/a de la rehabilitació.  
3. El gestor/a de la rehabilitació, per a poder actuar com a tal, haurà de cursar l'alta com a gestor/a de rehabilitació adherit a la convocatòria corresponent per a tramitar les ajudes del Pla de recuperació, transformació i resiliència.  
4. L'alta es realitzarà telemàticament, d'acord amb el contingut de l'imprés normalitzat d'inscripció per a la gestió i la tramitació de les ajudes.  
5. A l'efecte d'aquesta resolució, podran sol·licitar aquesta inscripció les persones físiques o jurídiques amb la capacitat tècnica suficient per a realitzar l'activitat de gestió que indica la base anterior.  
6. Es podrà revocar o rebutjar la inscripció, siga d'ofici o a petició de part, per a poder tramitar aquests expedients, en el cas que s'haja produït i s'haja demostrat fefaentment una pràctica professional incorrecta en la tramitació d'algun expedient d'aquestes ajudes.  
  
  
Base quarantena. Agent de la rehabilitació  
1. S'entén per agent de la rehabilitació la persona física o jurídica, pública o privada, que puga realitzar, a més de les funcions pròpies del gestor de la rehabilitació, les següents:  
a) Realització amb els seus mitjans o mitjançant contractació de tercers totes les accions necessàries per a executar les actuacions de rehabilitació.  
b) Utilització d'instruments de cessió de dret de cobrament d'ajudes públiques que, si és el cas, es concedisquen, i llavors tindrà la consideració de perceptor de les ajudes.  
2. Aquest/a agent de la rehabilitació, per a poder actuar com a tal, haurà de recaptar l'acord amb la propietat, la comunitat de propietaris o l'agrupació de comunitats de propietaris en el qual se l'autoritza perquè execute les obres pactades i cobre la subvenció que corresponga, i en aquest cas adquirirà la condició de perceptor/a de les ajudes. Aquest acord s'haurà de formalitzar en un document contractual entre les parts que reculla les funcions que s'han de dur a terme, l'abast de les obres que s'han d'executar, el pressupost, el termini d'execució, el desglossament i la forma de finançament d'aquestes.  
3. Les funcions que ha de desenvolupar aquest agent de la rehabilitació són totes les derivades de la fórmula de clau en el pany, tal com regula el Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència.  
4. L'agent de la rehabilitació, per a poder actuar com a tal, haurà de cursar l'alta com a agent de rehabilitació adherit a la convocatòria corresponent per a tramitar les ajudes del Pla de recuperació, transformació i resiliència.  
5. L'alta es realitzarà telemàticament, d'acord amb el contingut de l'imprés normalitzat d'inscripció per a la gestió i la tramitació de les ajudes.  
6. A l'efecte d'aquesta resolució, podran sol·licitar aquesta inscripció les persones físiques o jurídiques amb la capacitat tècnica suficient per a realitzar l'activitat de gestió que indica el punt u d'aquesta base.  
  
7. Es podrà revocar o rebutjar la inscripció, siga d'ofici o a petició de part, per a poder tramitar aquests expedients, en el cas que s'haja produït i s'haja demostrat fefaentment una pràctica professional incorrecta en la tramitació d'algun expedient d'aquestes ajudes.  
  
Base quaranta-unena. Presentació de la sol·licitud  
1. El termini de presentació de sol·licituds s'establirà en la convocatòria corresponent i la presentació comporta l'acceptació incondicionada de les bases que estableix aquesta resolució, incloent-hi el que dispose la resolució per la qual es convoquen les subvencions.  
2. La sol·licitud telemàtica es realitzarà a través d'un dels tràmits específics que estableix la pàgina web de la Conselleria:   
https://habitatge.gva.es/va/web/arquitectura/fons-europeus-per-a-la-rehabilitaci%C3%B3-d-habitatges-2023.  
3. La documentació que calga adjuntar a la sol·licitud, i que consistisca en declaracions responsables o compromisos, estarà a la disposició dels sol·licitants, en format PDF, en l'apartat «Impresos associats» corresponent a la convocatòria perquè la puguen omplir en el tràmit telemàtic.  
4. En el cas d'actuacions de rehabilitació en edificis, les sol·licituds es presentaran d'acord amb els criteris següents:  
a) Les sol·licituds d'ajudes de les comunitats de propietaris o agrupacions de comunitats de propietaris les hauran de tramitar telemàticament els gestors o els agents de la rehabilitació nomenats a aquest efecte mitjançant un acord de la comunitat de propietaris, i actuaran com a representants de la comunitat de propietaris o l'agrupació de comunitats de propietaris.  
b) La resta de les sol·licituds les presentaran telemàticament:  
- Els qui tinguen la condició de destinataris últims de les ajudes o, si és el cas, els representants o els  
- gestors o els agents de la rehabilitació nomenats per les persones propietàries úniques d'edificis.  
c) Si els sol·licitants de les ajudes són persones físiques, amb la finalitat d'agilitzar la tramitació i la concessió, la presentació de sol·licituds es realitzarà, preferentment, de manera telemàtica. Les persones físiques que no disposen de mitjans tècnics per a formalitzar la sol·licitud podran acudir, durant el termini de presentació de sol·licituds, a les dependències de la Conselleria situades en:  
- Avinguda Aguilera, número 1 (03549 Alacant).  
- Avinguda del Mar, número 16 (12166 Castelló de la Plana).  
- Carrer Gregori Gea, número 27 (46619 València).  
- Oficines de la Xarxa XALOC, regulades mitjançant el Decret 199/2021, de 10 de desembre, del Consell, de creació de la Xarxa d'Oficines Locals d'Habitatge, Rehabilitació i Regeneració Urbana (Xarxa XALOC), on seran assistits per personal tècnic per a presentar-les.  
  
d) En el cas de formular la sol·licitud de manera presencial, hauran de presentar els documents, els formularis i les declaracions, que estaran a la seua disposició en les dependències que indica el paràgraf anterior.  
5. En el cas d'ajudes per a habitatge, les sol·licituds s'han de presentar d'acord amb els criteris següents:  
a) Les sol·licituds les hauran de presentar telemàticament els qui tinguen la condició de destinataris últims o, si és el cas, els seus representants, els gestors o els agents de la rehabilitació nomenats a aquest efecte per les persones propietàries, usufructuàries o arrendatàries dels habitatges.  
b) Si els sol·licitants de les ajudes són persones físiques, caldrà ajustar-se al que disposa l'apartat c del punt anterior.  
6. Les sol·licituds de les ajudes a la implantació i la generalització del llibre de l'edifici existent per a la rehabilitació (codi: AFE-LDE) i les ajudes a l'elaboració de projectes tècnics de rehabilitació integral d'edificis (codi: AFE-PYT), seguiran el mateix règim que les de rehabilitació per a edifici  
7. La presentació telemàtica de les sol·licituds es realitzarà obligatòriament segons el model normalitzat (d'acord amb l'article 66.6 de la Llei 39/2015, d'1 d'octubre, del procediment administratiu comú de les administracions públiques), es presentaran a través de la seu electrònica de la Generalitat i hauran d'estar signades electrònicament amb una signatura electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb el qual la Generalitat haja signat el conveni oportú.  
8. Les sol·licituds hauran d'estar signades pel sol·licitant o pel seu representant, bé manualment en el cas que es presenten de manera presencial, o bé digitalment a través del tramitador electrònic en el cas de presentació telemàtica, tot això d'acord amb el que estableixen els articles 10 i 11 de la Llei 39/2015.  
9. Les sol·licituds es consideraran presentades a l'efecte de tramitar-les en el moment en què s'obtinga el justificant de registre, tant en la presentació presencial com en la telemàtica.  
10. En el cas que la presentació presencial en paper en qualsevol de les formes que preveu l'article 16.4 de la Llei 39/2015 no proporcione hora de registre, es considerarà, a l'efecte de l'ordre per a la tramitació que preveu l'apartat 2 de l'article 26, que s'ha efectuat a les 12.00 hores del migdia de la data que conste com a registre.  
  
  
Base quaranta-dosena. Instrucció del procediment i resolució de les ajudes  
1. Les sol·licituds d'ajudes es tramitaran per l'ordre de presentació d'aquestes per a cada tipus d'ajuda, segons la data i l'hora d'entrada en els registres.  
2. Es comprovarà tota la documentació presentada i es verificarà que la sol·licitud compleix tots els requisits establits en la convocatòria.  
  
3. Si la sol·licitud presentada està incompleta o presenta defectes, es realitzarà un únic requeriment a les persones interessades perquè, en un termini de deu dies, esmenen la falta o adjunten els documents preceptius, amb la indicació que, si no ho fan, es considerarà que desisteixen de la petició, d'acord amb l'article 68 de la Llei 39/2015.  
  
4. Les esmenes o les aportacions de documentació o informació es realitzaran pel canal específic habilitat sobre aquesta qüestió, que es pot trobar en la pàgina web de la Conselleria.  
5. Serà obligatori presentar telemàticament l'esmena requerida per a les persones jurídiques i la resta de subjectes que especifica l'article 14.2 de la Llei 39/2015, i serà potestatiu per a les persones físiques.  
  
6. L'òrgan competent per a instruir el procediment podrà requerir a la persona sol·licitant qualsevol altra dada, documents i informes que resulten necessaris per a la tramitació sense que aquests afecten la data vàlida per a l'ordre de prelació per no afectar el compliment dels requisits de la convocatòria.  
7. En el cas que es produïsca un empat entre les sol·licituds que estiguen completes i complisquen els requisits, es prorratejarà l'import disponible. En aquest cas, es proposarà la concessió parcial de la subvenció, i es donarà un termini màxim de deu dies a l'interessat perquè manifeste l'acceptació o la renúncia.  
8. La persona titular de la direcció general competent en matèria de rehabilitació resoldrà sobre la concessió de l'ajuda sol·licitada, a proposta de l'òrgan col·legiat.  
9. L'òrgan col·legiat estarà integrat per tres tècnics de la Conselleria amb titulació en Arquitectura o Arquitectura Tècnica, i un tècnic amb titulació en Dret.  
10. La persona titular de la direcció general competent en matèria de rehabilitació podrà designar les persones que hagen de suplir els membres de l'òrgan col·legiat en cas d'absència, vacant o malaltia.  
  
11. La tramitació dels expedients correspondrà als serveis centrals i/o territorials de la direcció general amb competència en matèria de rehabilitació.  
12. El termini màxim per a resoldre i notificar la resolució serà de tres mesos comptats des de la data de presentació de la sol·licitud.  
13. En cas de no haver-se rebut una resolució en aquest termini, la sol·licitud es considerarà desestimada. Contra la resolució que s'adopte, s'hi podrà recórrer de la manera establida en les convocatòries respectives.  
14. Quan l'actuació proposada requerisca projecte i la sol·licitud incloga inicialment només la memòria, l'òrgan competent podrà dictar una resolució de concessió d'ajuda subjecta expressament a la condició resolutòria perquè, en un termini màxim de tres mesos des de la notificació de la resolució de concessió, s'aporte el projecte de l'actuació a realitzar corresponent a l'ajuda concedida.  
15. La resolució definitiva del procediment de concessió de l'ajuda es realitzarà, una vegada comprovat per l'òrgan competent en el compliment íntegre per part de les persones beneficiàries últimes de les ajudes, no només dels requisits que preveuen aquestes bases reguladores, sinó també de les obligacions que preveu per a les persones beneficiàries de subvencions la Llei 38/2003, de 17 de novembre, general de subvencions, el seu reglament de desplegament, així com la normativa de la Unió Europea aplicable per a certificar els fons europeus. Així mateix, hauran de garantir que les persones beneficiàries presenten la documentació que exigeix el Reial decret 853/2021 i la que figure complementàriament en les convocatòries respectives.  
16. La persona titular de la direcció general competent en matèria de rehabilitació podrà dictar una resolució denegatòria de qualsevol de les sol·licituds d'ajudes regulades en aquesta convocatòria, quan durant la tramitació de l'expedient es detecte qualsevol tipus de falsedat, frau, supòsit de corrupció, supòsit de conflicte d'interessos, frau de llei o incompliment de qualsevol normativa que resulte aplicable.  
  
Quaranta-tresena. Qualificació definitiva i abonament de les ajudes  
  
1. La persona destinatària última, per si mateixa o, si és el cas, a través del seu representant o el gestor o l'agent de la rehabilitació, haurà de sol·licitar l'abonament de la subvenció telemàticament mitjançant l'imprés normalitzat «Sol·licitud de qualificació definitiva i abonament de les ajudes», en el termini màxim de tres mesos des de la finalització del termini màxim concedit per a executar les actuacions, i adjuntar la documentació de la justificació que es detalla a continuació:  
a) En el cas que les actuacions requerisquen projecte i s'hagen produït canvis respecte del projecte presentat en el moment de la sol·licitud, caldrà aportar el projecte de l'obra realment executada.  
b) Certificat final d'obra, quan corresponga, subscrit pel director d'obra i el director d'execució de l'obra, si és el cas.  
c) Certificat de la instal·lació tèrmica, si és el cas, subscrit pel director de la instal·lació o un instal·lador autoritzat, registrat en l'òrgan competent de la comunitat autònoma d'acord amb el RITE.  
d) Certificat d'eficiència energètica obtingut una vegada realitzades les actuacions elaborat amb el mateix programa reconegut de certificació que l'utilitzat per al certificat previ a la intervenció, subscrit per un tècnic competent, en què s'acredite el compliment dels requisits establits per a obtindre l'ajuda, i registrat en el registre de l'òrgan competent de la comunitat autònoma.  
e) Declaració responsable de la persona beneficiària en què es faça constar el compliment de la normativa de compliment obligat que li siga aplicable.  
f) Memòria d'actuació justificativa del compliment de les condicions imposades en la concessió de la subvenció, conformement al que s'exigeix per a aquestes bases i la resolució de concessió de l'ajuda, amb la indicació de les activitats realitzades i dels resultats obtinguts. Aquesta memòria l'elaborarà i la subscriurà un tècnic titulat competent autor del projecte o de direcció de l'execució de l'actuació, i s'hi indicarà, així mateix, la data de conclusió de les actuacions. S'hi farà constar el compliment de la normativa de compliment obligat que li siga aplicable.  
g) Documentació fotogràfica de les obres executades, preferentment en color.  
h) Declaració responsable que incloga el detall d'altres ingressos o subvencions que hagen finançat o sol·licitat l'activitat subvencionada amb la indicació de l'import i la procedència.  
i) Relació certificada i còpia de les comandes i/o els contractes relatius a les actuacions realitzades.  
j) Relació certificada i còpia de les factures i dels corresponents justificants bancaris de pagament, corresponents a la inversió realitzada i que responguen al pressupost i els contractes presentats.  
k) Per als projectes amb una ajuda concedida inferior a 100.000 euros i de manera opcional, podrà lliurar-se un compte justificatiu amb l'aportació de justificants de despesa, segons el que preveu l'article 72 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol (modificat per l'article 63 de l'RD llei 26/2020, pel qual s'eleven els llindars econòmics previstos), amb l'abast que es detallarà en la convocatòria corresponent.  
  
Opcionalment, podrà lliurar-se un compte justificatiu amb l'aportació d'un informe d'auditor, segons el que preveu l'article 74 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, amb l'abast que es detallarà en la convocatòria corresponent.  
l) Llicències o autoritzacions municipals que siguen necessàries per a realitzar les obres de rehabilitació d'acord amb l'article 78 de la Llei 7/2021, de 29 de desembre, de mesures fiscals, de gestió administrativa i financera i d'organització de la Generalitat 2022.  
m) Certificats d'inici i finalització de les obres de rehabilitació.  
  
2. En el cas que el cost de l'actuació siga inferior al cost inicial previst inclòs en la sol·licitud d'ajudes, es recalcularà l'import de la subvenció, i aquesta es podrà minorar si resulta un import d'ajuda inferior al previst inicialment.  
3. L'import de l'ajuda no s'incrementarà encara que el cost de l'actuació supere el previst inicialment.  
4. Si l'estalvi de consum d'energia primària no renovable obtingut finalment per comparació entre els certificats d'eficiència energètica de l'edifici abans i després de l'actuació, elaborats els dos amb el mateix programa de certificació reconegut, resulta inferior a l'estimat inicialment en el projecte, la quantia de la subvenció s'ajustarà a l'estalvi obtingut realment segons el que disposa la taula de les bases d'aquesta resolució.  
5. Si l'estalvi de consum d'energia primària no renovable obtingut finalment és inferior al 30 %, o no es compleixen les exigències relatives a la reducció de la demanda energètica anual global de calefacció i refrigeració que estableixen les bases d'aquesta resolució o qualsevol altra exigència de les que estableix aquesta resolució de bases reguladores, l'ajuda es revocarà.  
6. Una vegada comprovada l'execució de l'actuació i la justificació correcta d'aquesta en el termini de tres mesos des de la finalització de l'actuació, així com el lliurament de tota la documentació exigida, s'ordenarà el pagament de la subvenció, amb referència expressa a la procedència dels fons, amb un esment al Mecanisme de recuperació i resiliència.  
7. En cas que la persona beneficiària de les ajudes no complisca l'obligació de justificació que estableix l'apartat precedent, no es pagarà la subvenció i es declararà la pèrdua del dret a cobrar-la, de conformitat amb el que estableix l'article 89 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, i s'utilitzarà, per a això, el procediment que preveu l'article 42 de la Llei 38/2003, de 17 de novembre.  
  
8. Si els sol·licitants de les ajudes són persones físiques, la sol·licitud de qualificació definitiva es realitzarà, preferentment, de manera telemàtica.  
9. Les persones físiques que no disposen de mitjans tècnics per a formalitzar la sol·licitud podran acudir, durant el termini de presentació de sol·licituds, a les dependències de les direccions territorials de la Conselleria situades en:  
- Avinguda Aguilera, número 1 (03089 Alacant).  
- Avinguda del Mar, número 16 (12835 Castelló de la Plana).  
- Carrer Gregori Gea, número 27 (46500 València).  
- Oficines de la Xarxa XALOC, regulades mitjançant el Decret 199/2021, de 10 de desembre, del Consell, de creació de la Xarxa d'Oficines Locals d'Habitatge, Rehabilitació i Regeneració Urbana (Xarxa XALOC), on seran assistits per personal tècnic per a presentar-les.  
  
10. En el cas que realitzen la sol·licitud de qualificació definitiva de manera presencial, hauran d'aportar els documents indicats en aquesta base reguladora i els models i les declaracions que estaran a la seua disposició en les dependències que indica el paràgraf anterior. Si la sol·licitud es realitza a través d'un gestor o un agent de la rehabilitació, la presentació haurà de realitzar-se necessàriament de manera telemàtica.  
  
Base quaranta-quatrena. Control i revocació de les subvencions  
  
1. La Generalitat comprovarà, segons el que estableix el Pla de control específicament definit per al control d'ajudes, complint-se tots els requisits de l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, aplicable durant el procediment de concessió i comprovació de la justificació de subvencions atorgades amb càrrec a les dotacions pressupostàries de la Direcció General, Rehabilitació i Eficiència Energètica, el compliment de les obligacions inherents a l'atorgament de les ajudes.  
   
2. L'incompliment d'aquestes obligacions, especialment la falta de presentació en termini de la documentació, o la comprovació de la falsedat de les dades aportades a l'expedient, donarà lloc a la revocació de la subvenció concedida i a la devolució de les quanties atorgades, incrementades amb els interessos legals reportats des del moment que es perceben.  
3. D'acord amb el que disposa l'article 41 de la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, es perdrà el dret a la subvenció, o es reintegrarà, quan la subvenció es destine a la realització d'una activitat o al compliment d'una finalitat prohibida en el títol VI de l'esmentada Llei 14/2017, de 10 de novembre.  
  
4. En qualsevol cas, serà aplicable el que disposen en matèria de control financer, reintegrament i infraccions i sancions administratives la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la Llei 38/2003, de 17 de novembre, general de subvencions.  
5. El personal de l'òrgan instructor realitzarà les visites de supervisió que es consideren necessàries als habitatges als quals s'haja concedit la subvenció, amb l'objecte comprovar l'adequada realització de l'actuació. Els beneficiaris i els destinataris últims hauran de facilitar l'accés a l'edifici i als habitatges i tota la documentació relativa a la subvenció se'ls sol·licite.  
6. Quan el compliment pel beneficiari o el destinatari últim s'aproxime de manera significativa a la consecució total de l'objecte de la subvenció i ho justifique adequadament, l'import a percebre o, si és el cas, la quantia a reintegrar es determinarà, amb un informe previ de l'òrgan instructor, atenent el principi de proporcionalitat i els criteris següents:  
  
a) El grau de compliment de la finalitat que haja determinat la concessió de la subvenció.  
b) L'import de la subvenció efectivament aplicat a l'actuació subvencionada.  
c) Qualsevol altre criteri que calga apreciar segons les circumstàncies del cas concret i la naturalesa de la subvenció.  
  
Base quaranta-cinquena. Pèrdua del dret al cobrament i reintegrament de la subvenció  
1. A més de les causes de reintegrament que estableix amb caràcter general la Llei 38/2003, general de subvencions, seran causa de reintegrament les següents:  
a) Incompliment de qualsevol de les condicions imposades amb motiu de la concessió de les ajudes dels programes objecte d'aquesta convocatòria, en qualsevol dels supòsits que estableix l'article 37 de la Llei 38/2003, així com l'incompliment de les fites, els objectius, els terminis o qualsevol altre aspecte de la normativa amb vinculació al PRTR, d'acord amb l'article 7.setena de la Llei 11/2020, de 30 de desembre, de pressupostos generals de l'Estat per a l'any 2021.  
Això serà causa d'inici de procediment de reintegrament de les quantitats percebudes i l'exigència de l'interés de demora, des del moment del pagament de la subvenció, i s'aplicarà el procediment de reintegrament que regula el capítol II del títol II de la Llei 38/2003, de 17 de novembre, general de subvencions.  
b) Incompliment del principi de DNSH i/o de l'etiquetatge climàtic o de les condicions que recullen l'annex a la CID i els apartats 3, 6 i 8 del component 2 del PRTR, per part dels destinataris últims.  
  
c) Incompliment per part dels destinataris últims de les ajudes dels programes de l'obligació de comunicar a l'òrgan instructor en un termini màxim de vint dies naturals, fins i tot durant la tramitació de la sol·licitud, qualsevol modificació de les condicions que puguen motivar o hagen motivat aquest reconeixement i que puga determinar la pèrdua sobrevinguda del dret a l'ajuda. La no comunicació d'aquestes modificacions serà causa suficient per a iniciar un expedient de reintegrament de les quantitats que es puguen haver cobrat indegudament.  
  
d) Incompliment per part del destinatari últim de l'obligació de justificació establida en cada programa. En aquest cas, no es pagarà la subvenció i es declararà la pèrdua del dret al cobrament parcial i, si és el cas, es declararà el reintegrament de la quantia anticipada d'aquesta, de conformitat amb el que estableix l'article 89 del Reglament de la Llei 38/2003, de 17 de novembre, aprovat pel Reial decret 887/2006, de 21 de juliol, utilitzant per a això el procediment que preveu l'article 42 de la Llei 38/2003, de 17 de novembre.  
e) Incompliment per part de la beneficiària de les condicions, els requisits i les obligacions a què se supedita el reconeixement, la percepció, la justificació i/o el manteniment de les ajudes establides en la resolució de concessió o en el Reial decret 853/2021, de 5 d'octubre, i en aquest cas s'efectuarà la declaració d'incompliment i, en conseqüència, es perdrà del dret a la percepció de la subvenció o, quan corresponga, el reintegrament de les quantitats percebudes i l'exigència de l'interés de demora des del moment del pagament fins a la data en què s'acorde la procedència del reintegrament, això sense perjudici d'altres responsabilitats que corresponguen.  
2. En el cas de compliment parcial de les condicions establides o la realització en termini de només una part de l'actuació compromesa, donarà lloc a l'ajust i el pagament parcial de l'ajuda atorgada, sempre que no corresponga revocar l'ajuda per incompliment d'altres obligacions essencials o requisits establits en aquesta resolució, i sense perjudici de l'obligació de reintegrament proporcional que corresponga, si és el cas.  
  
  
TÍTOL XI  
Mitjans d'impugnació, protecció de dades, transparència i règim jurídic aplicable  
  
Base quaranta-sisena. Recursos contra la resolució de les ajudes  
  
1. Contra la resolució de les ajudes, que esgota la via administrativa, s'hi podrà interposar un recurs potestatiu de reposició, en el termini d'un mes a comptar des de l'endemà de la notificació d'aquesta, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'aquesta, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. En els litigis entre administracions públiques, no es podrà interposar cap recurs en via administrativa.  
2. No obstant això, quan una administració interpose un recurs contenciós administratiu contra una altra, podrà presentar una reclamació prèvia de les que preveuen els articles 44 i 46.6 de la Llei 29/1998, de 13 de juliol, reguladora de la jurisdicció contenciosa administrativa.  
  
Base quaranta-setena. Protecció de dades de caràcter personal i transparència  
1. La sol·licitud d'inici d'aquest procediment comporta el tractament de dades de caràcter personal en el marc del que disposa el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i la Llei orgànica 3/2018, de 5 de desembre, de protecció de dades personals i garantia dels drets digitals.  
2. La informació relativa al tractament de les dades de caràcter personal està disponible en el Registre d'activitats de tractament, publicat en la pàgina web de la conselleria competent en matèria d'habitatge i arquitectura bioclimàtica. En concret, la informació bàsica del tractament és la següent:  
- Nom del tractament: subvencions.  
- Identitat del responsable del tractament: el responsable del tractament de dades personals és la Vicepresidència Segona i Conselleria d'Habitatge i Arquitectura Bioclimàtica.  
- Finalitat del tractament: gestió i seguiment de sol·licituds i atorgament de subvencions per la Conselleria. Procediment administratiu i gestió comptable, fiscal i administrativa.  
- Exercici de dret: pot exercitar el dret d'accés, rectificació, supressió, limitació, oposició i portabilitat de les seues dades de caràcter personal de manera presencial o telemàtica, de conformitat amb el que es preveu en l'enllaç   
https://www.gva.es/va/inicio/procedimientos'id\_proc=19165.  
Reclamacions: sense perjudici de qualsevol altre recurs administratiu o acció judicial, qualsevol persona interessada té dret a presentar una reclamació en l'Agència Espanyola de Protecció de Dades si considera que el tractament de dades personals que la concerneixen infringeix la normativa en matèria de protecció de dades.  
3. Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, té l'obligació d'informar-les dels aspectes següents:  
  
- La comunicació d'aquestes dades a l'Administració per a tractar-les en l'àmbit de les seues competències i d'acord amb les finalitats del procediment.  
- La possibilitat que l'Administració faça consultes relacionades amb les seues dades per a comprovar-ne la veracitat, entre altres aspectes. Si aquesta consulta requereix una autorització per llei de les persones les dades de les quals cal consultar, la persona sol·licitant o el seu representant legal haurà d'haver recaptat aquesta autorització, que estarà disponible a requeriment de l'Administració en qualsevol moment.  
- Del dret d'oposició que l'assisteix al fet que l'Administració tracte les seues dades, cas en què haurà de comunicar aquesta oposició a l'Administració als efectes oportuns.  
4. En el cas d'entitats que perceben durant el període d'un any ajudes o subvencions de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per un import superior a 10.000 euros, hauran de fer-ne la publicitat adequada i indicar-hi almenys l'entitat pública concedent, l'import rebut i el programa, l'activitat, la inversió o l'actuació subvencionada.  
  
5. La difusió d'aquesta informació s'ha de fer preferentment a través de les pàgines web corresponents.  
6. En cas que no disposen de pàgina web en què fer la publicitat, poden complir aquesta obligació en el portal que pose a la seua disposició l'òrgan concedent. Per a això, durant el període de justificació de l'ajuda concedida, han de comunicar-ho a l'entitat concedent perquè li done publicitat en el web corresponent.  
7. Les persones beneficiàries de la subvenció hauran de donar la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials i impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Base quaranta-huitena. Règim jurídic aplicable a les bases reguladores i a la convocatòria  
1. Aquestes bases reguladores i la convocatòria de les subvencions estan subjectes al règim jurídic següent:  
a) Preceptes bàsics de la Llei 38/2003, de 17 de novembre, general de subvencions, i del seu Reglament de desplegament, aprovat pel Reial decret 887/2006, de 21 de juliol, sense perjudici de l'aplicació supletòria dels preceptes no bàsics de totes dues normes.  
b) Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i les seues normes reglamentàries de desplegament.  
c) Reial Decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a executar el Pla de recuperació, transformació i resiliència.  
  
d) Reial decret 853/2021, de 5 d'octubre, pel qual es regulen els programes d'ajuda en matèria de rehabilitació residencial i habitatge social del Pla de recuperació, transformació i resiliència i la normativa de la Unió Europea que s'esmenta en l'article 1, apartats 3 a 5.  
  
e) Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19.  
f) Llei de pressupostos de la Generalitat per a l'exercici 2023.  
2. En el que no preveja aquesta normativa, s'aplicaran les normes de dret administratiu o altres d'àmbit nacional o europeu que puguen resultar aplicables.  
  
Segon. Convocatòria d'ajudes  
Convocar les ajudes del Programa d'ajuda a les actuacions de rehabilitació per a edificis, del Programa d'ajuda a les actuacions de millora de l'eficiència energètica en habitatges i d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació, del Pla de recuperació, transformació i resiliència per a l'exercici 2023.  
Es convoquen, per a l'exercici 2023, les ajudes que estableix aquesta resolució, per la qual s'aproven les bases reguladores per a la concessió de subvencions del Programa d'ajuda a les actuacions de rehabilitació per a edificis, del Programa d'ajuda a les actuacions de millora de l'eficiència energètica en habitatges i del Programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació, del Pla de recuperació, transformació i resiliència, d'acord amb aquestes condicions:  
  
1. Finançament de les ajudes  
El finançament de les ajudes que regula aquesta convocatòria es farà amb càrrec a l'aplicació pressupostària 79.38.47.519.16, línia S1550000, «MRR ajudes en el Pla de recuperació, transformació i resiliència per a la rehabilitació d'edificis», (capítol VII) amb l'aportació de fons per part del Ministeri de Transports, Mobilitat i Agenda Urbana, procedents de l'Instrument europeu de recuperació Next Generation EU.  
  
Així mateix, l'article 5 de l'esmentat RD 853/2021 estableix la possibilitat, per part de les comunitats autònomes, d'efectuar les aportacions complementàries que consideren en cada exercici per a cofinançar les actuacions que recullen els programes d'aquest reial decret, sempre que no se supere el cost total de les actuacions.  
En aplicació del que disposa aquest article i que recull la base onzena de la resolució, hi ha previstes ajudes complementàries amb fons propis, per un import de 490.000 euros en els pressupostos de 2023, amb càrrec a l'aplicació pressupostària 65.24.47.468.91, línia S1565000, «Ajudes del Pla de recuperació, transformació i resiliència per a la rehabilitació d'edificis i la millora de l'eficiència energètica en habitatges», (capítol VII), i la dotació que es pressuposte en la línia equivalent dels pressupostos de la Generalitat en anys futurs per a 2024 i 2025.  
  
Excepcionalment, la convocatòria podrà fixar, a més de la quantia total màxima dins dels crèdits disponibles, una quantia addicional l'aplicació a la concessió de subvencions de la qual no requerirà una nova convocatòria, en compliment de l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
La concessió d'aquestes ajudes queda condicionada a l'existència de crèdit adequat i suficient en el moment de la resolució de concessió.  
  
La quantia total màxima de les ajudes per a concedir en aquesta convocatòria serà inicialment de 31.329.070,00 euros, dels quals corresponen:  
- 83.424.964,00 a l'aportació de fons per part del Ministeri de Transports, Mobilitat i Agenda Urbana, procedents de l'Instrument europeu de recuperació Next Generation EU.  
- 1.470.000,00 a fons de la Generalitat.  
L'abonament, tenint en compte la diversitat temporal de les actuacions subvencionables, s'ajustarà a una execució pressupostària desenvolupada en anualitats successives amb la dotació econòmica següent:  
  
Exercici pressupostari (anualitat) 42.93.64.490,99  
Línia S1550000. Capítol VII (en euros) 32.05.76.475,99  
Línia S1558000. Capítol VII (en euros)  
Programa 5 58.78.16.751,50  
Línia S1565000. Capítol VII (en euros)  
 Programa 3, Ajudes per a edificis Programa 4, Ajudes per a habitatges   
2023 70.291.607,00 6.000.000,00 2.000.000,78 021.634,00  
2024 85.025.972,00 0,00 0,16 151.769,00  
2025 63.535.956,00 0,00 0,04 095.190,00  
Total global d'ajudes 21.476.589,00 6.000.000,00 2.000.000,00 1.470.000,00  
Total convocatòria 03.769.039,00  
  
  
No obstant això, si es compleix algun dels supòsits que preveu l'article 58 del Reglament de la Llei 38/2003, de 17 de novembre, general de subvencions, així com el que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, la quantia total màxima que preveu la taula anterior es podrà augmentar mitjançant una resolució de la Vicepresidència Segona i Conselleria d'Habitatge i Arquitectura Bioclimàtica. Aquesta resolució es publicarà en el Diari Oficial de la Generalitat Valenciana prèviament a la resolució de concessió de les ajudes.  
  
En cas que s'exhaurisca el pressupost assignat, podran continuar registrant-se sol·licituds en llista de reserva provisional, que s'atendran rigorosament per ordre d'entrada per a cada tipus d'ajuda, supeditades al fet que es produïsquen desestimacions, desistiments, renúncies o revocacions de les sol·licituds d'ajuda prèvies que puguen alliberar pressupost, o al fet que es produïsca un increment pressupostari. En cap cas la incorporació d'una sol·licitud a la llista de reserva provisional generarà cap dret per a la persona sol·licitant, fins que no es valide la sol·licitud.  
Les sol·licituds que formen part de la llista de reserva perdran la validesa en finalitzar aquesta convocatòria, les persones sol·licitants, per tant, hauran de tornar a presentar la sol·licitud en el moment que s'òbriga el termini de presentació de sol·licituds de la nova convocatòria.  
L'efectivitat de la quantia addicional a què es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
Així mateix, atenint-se al que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, aquesta convocatòria preveu que eventuals augments sobrevinguts en el crèdit disponible possibiliten el dictat d'una resolució complementària de la concessió de la subvenció que incloga les sol·licituds que, encara que complisquen tots els requisits, no hagen sigut beneficiàries per esgotament del crèdit habilitat inicialment.  
En tot cas, resulta aplicable la normativa que estableix l'RD 853/2021 que afirma que «de l'import que transferisca el Ministeri de Transports, Mobilitat i Agenda Urbana per a atendre les ajudes dels programes 1 a 5 (Programa de rehabilitació per a la recuperació econòmica i social en entorns residencials), almenys el 30 % haurà de destinar-se al programa d'ajuda a les actuacions de rehabilitació de barris, i un màxim del 9 % podrà destinar-se al programa d'ajuda a l'elaboració del llibre de l'edifici existent per a la rehabilitació i la redacció de projectes de rehabilitació».  
  
2. Termini i manera de presentar les sol·licituds  
El termini per a presentar la sol·licitud d'ajudes s'iniciarà el 6 de juny de 2023 i finalitzarà el 28 de desembre de 2023, ambdós inclosos.  
  
El termini per a sol·licitar la inscripció com a gestor o agent de la rehabilitació en els registres corresponents creats a aquest efecte s'iniciarà l'endemà de la publicació d'aquesta resolució de convocatòria en el Diari Oficial de la Valenciana Generalitat, i finalitzarà el 21 de desembre de 2023, inclusivament.  
Una vegada esgotats els fons destinats a la concessió d'aquestes ajudes, no s'admetran a tràmit sol·licituds d'ajudes amb càrrec a aquest programa d'ajudes, independentment de la llista de reserva provisional que estableix el punt 1.2 d'aquesta convocatòria.  
L'incompliment del termini de sol·licitud determinarà automàticament l'exclusió de la convocatòria.  
La presentació i el procediment de tramitació seran telemàtics, i es requerirà que les sol·licituds, els escrits i les comunicacions es presenten davant del Registre electrònic de la Conselleria, i hauran d'estar signades electrònicament mitjançant una signatura electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o per qualsevol altre prestador de serveis de certificació amb el qual la Generalitat haja signat el conveni oportú.  
La presentació telemàtica de la sol·licitud s'ha d'efectuar mitjançant el formulari disponible en la seu electrònica de la Generalitat corresponent a aquest tràmit.  
Juntament amb la sol·licitud d'ajudes s'aportarà la documentació corresponent especificada en la base específica que es recull en aquesta resolució.  
Termini de resolució d'ajudes, notificació i recursos  
La persona titular de la direcció general competent en matèria de rehabilitació, per delegació de la persona titular de la conselleria competent en matèria d'habitatge i rehabilitació, resoldrà sobre la concessió de l'ajuda sol·licitada.  
  
Contra la resolució de les ajudes, que esgota la via administrativa, es podrà interposar un recurs potestatiu de reposició, en el termini d'un mes a comptar des de l'endemà de la notificació d'aquesta, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació d'aquesta, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. En els litigis entre administracions públiques, no es podrà interposar cap recurs en via administrativa. No obstant això, quan una administració interpose un recurs contenciós administratiu contra una altra, podrà presentar una reclamació prèvia de les que preveuen els articles 44 i 46.6 de la Llei 29/1998, de 13 de juliol, reguladora de la jurisdicció contenciosa administrativa.  
  
Tercer. Instruccions i interpretacions  
La persona titular de la direcció general competent en matèria de rehabilitació queda facultada per a dictar totes les instruccions i les resolucions necessàries per a la correcta interpretació, desplegament i aplicació d'aquesta resolució.  
  
Quart. Eficàcia  
Aquesta resolució tindrà efecte des que es publique en el Diari Oficial de la Generalitat Valenciana.  
  
Contra aquesta resolució, que esgota la via administrativa, es podrà interposar un recurs potestatiu de reposició, davant del mateix òrgan que dicta aquesta resolució, en el termini d'un mes a comptar des de l'endemà de la publicació d'aquesta, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'aquesta, de conformitat amb el que estableixen els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. En els litigis entre administracions públiques, no es podrà interposar cap recurs en via administrativa. No obstant això, quan una administració interpose un recurs contenciós administratiu contra una altra, podrà presentar una reclamació prèvia de les que preveuen els articles 44 i 46.6 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de març de 2023.- El vicepresident segon i conseller d'Habitatge i Arquitectura Bioclimàtica: Héctor Illueca Ballester.